8. การจัดการและการกำกับดูแลกิจการ

การกำกับดูแลกิจการ

นโยบายการกำกับดูแลกิจการ

คณะกรรมการบริษัท ได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
เพิ่มขีดความสามารถในการแข่งขันของกิจการ
เพิ่มมูลค่าและผลตอบแทนสูงสุดให้แก่ผู้ถือหุ้นของบริษัทในระยะยาว

คณะกรรมการบริษัท จึงได้จัดทำนโยบายการกำกับดูแลกิจการโดยได้เริ่มถือปฏิบัติตั้งแต่วันที่ 9
พฤศจิกายน 2548 และได้มีการปรับปรุงในปี 2550 และล่าสุดมีการปรับปรุงในปี 2555
เพื่อให้มีมาตรฐานสอดคล้องกับหลักการกำกับดูแลที่ดีของตลาดหลักทรัพย์แห่งประเทศไทย
ที่ปรับปรุงใหม่ ปี 2549 ซึ่งประกอบด้วยหลักการและแนวปฏิบัติที่ดี 5 หมวด ได้แก่

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

หมวด 1 สิทธิของผู้ถือหุ้น

สิทธิและความเท่าเทียมกันของผู้ถือหุ้น

คณะกรรมการเคารพในสิทธิและมีหน้าที่ในการดูแลรักษาผลประโยชน์ของผู้ถือหุ้นทุกรายอย่างเท่าเทียมกัน
ไม่ว่าผู้ถือหุ้นนั้นจะเป็นรายย่อยหรือชาวต่างชาติ นักลงทุนสถาบันหรือผู้ถือหุ้นรายใหญ่
โดยผู้ถือหุ้นทุกรายมีสิทธิและความ เท่าเทียมกันตามสิทธิของผู้ถือหุ้น นอกจากนี้แล้ว
ผู้ถือหุ้นทุกรายยังได้รับสิทธิอย่างเท่าเทียมตามที่กำหนดไว้ในข้อบังคับบริษัทและกฎหมายที่เกี่ยวข้องได้แก่

1)  สิทธิในการได้รับใบหุ้น โอนหุ้นและสิทธิในการรับทราบข้อมูล ผลการดำเนินงาน
    นโยบายการบริหารงานอย่างสม่ำเสมอและทันเวลา

2)  สิทธิในการรับส่วนแบ่งกำไรร่วมกันอย่างเท่าเทียม

3)  สิทธิในการเข้าร่วมประชุมผู้ถือหุ้น แสดงความเห็น ให้ข้อเสนอแนะ
    และร่วมพิจารณาตัดสินใจในการเปลี่ยนแปลงที่สำคัญต่าง ๆ

การประชุมผู้ถือหุ้น

บริษัทมีนโยบายที่จะดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้นที่กำหนดโดยหน่วยงานกำกับดูแลกิจการ
ของบริษัทจดทะเบียน ตลาดหลักทรัพย์แห่งประเทศไทย

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความเห็น และตั้งคำถามใดๆ ต่อที่ประชุมตามระเบียบวาระการประชุมและเรื่องที่เสนอ
โดยประธานที่ประชุมมีหน้าที่จัดสรรเวลาให้อย่างเหมาะสมและส่งเสริมให้มีการแสดงความเห็นและซักถามในที่ประชุม

การประชุมผู้ถือหุ้นทุกครั้งกำหนดให้แต่งตั้งกรรมการอิสระอย่างน้อย 1 คน เป็นผู้รับมอบอำนาจ
แทนผู้ถือหุ้นที่ไม่สะดวกเข้าประชุมและแจ้งไว้ในหนังสือนัดประชุม คณะกรรมการจะไม่รวมเรื่องต่างๆ
ที่ไม่เกี่ยวข้องกันเพื่อเสนอขออนุมัติรวมเป็นมติเดียว
และในการประชุมผู้ถือหุ้นกรรมการทุกท่านมีหน้าที่เข้าร่วมประชุมเพื่อตอบคำถามต่อที่ประชุมผู้ถือหุ้นทุกครั้ง

หมวดที่ 2 การปฏิบัติต่อผู้ถือหุ้นอย่างเท่าเทียม

ผู้ถือหุ้นทุกราย ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร รวมทั้งผู้ถือหุ้นต่างชาติ
จะได้รับการปฏิบัติอย่างเท่าเทียมกันและเป็นธรรม
คณะกรรมการจะจัดการประชุมผู้ถือหุ้นในลักษณะที่สนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน

การใช้ข้อมูลภายในและการซื้อขายหลักทรัพย์

ในการใช้ข้อมูลภายใน
บริษัทกำหนดให้กรรมการบริษัทและผู้บริหารทุกคนรายงานการเปลี่ยนแปลงการถือครองหลักทรัพย์ต่อสำนักงานกำกับหลักทรัพย์และตลาดหลักทรัพย์ตามมาตรา
59แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
ห้ามไม่ให้กรรมการบริษัทหรือผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และไม่ให้ซื้อขายหลักทรัพย์ของบริษัทในช่วง 1 เดือน ก่อนที่ งบการเงินจะเผยแพร่ต่อสาธารณชน

ความขัดแย้งทางผลประโยชน์ และรายการที่เกี่ยวโยง

ผู้ทำรายการในนามบริษัทมีหน้าที่ต้องตรวจสอบความสัมพันธ์ของคู่ค้าว่าเกี่ยวข้องกับกรรมการ
ผู้บริหาร และพนักงาน หรือไม่
ก่อนทำรายการเพื่อป้องกันความขัดแย้งทางผลประโยชน์ใดๆที่อาจเกิดขึ้น ทั้งนี้
นิยามของความสัมพันธ์ให้เป็นไปตามหลักเกณฑ์เรื่อง
การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกันของคณะกรรมการตลาดหลักทรัพย์แห่งประเทศไทย

หมวดที่ 3 บทบาทของผู้มีส่วนได้เสีย

บริษัทตระหนักถึงสิทธิของผู้มีส่วนได้ส่วนเสียต่างๆ
และมีนโยบายที่จะดูแลให้ความมั่นใจโดยจัดลำดับความสำคัญให้แก่ผู้มีส่วนได้ส่วนเสีย ทั้งผู้ถือหุ้น
พนักงาน ผู้บริหาร ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม
และจะให้มีการร่วมมือกันระหว่างผู้มีส่วนได้ส่วนเสียในกลุ่มต่างๆ
ตามบทบาทและหน้าที่เพื่อให้กิจการของบริษัทดำเนินไปด้วยดี
มีความมั่นคงและตอบสนองผลประโยชน์ที่เป็นธรรมแก่ทุกฝ่าย

บริษัทได้จัดทําจรรยาบรรณซึ่งเป็นส่วนหนึ่งของนโยบายการกํากับดูแลกิจการเพื่อเป็นแนวทางและ
ข้อพึงปฏิบัติที่ดีให้กรรมการ ผู้บริหาร ตลอดจนพนักงานทุกๆ
คนของบริษัทฯได้ยึดมั่นปฏิบัติงานดําเนินธุรกิจบริษัทอย่างซื่อสัตย์และมีจริยธรรม

หมวด 4 การเปิดเผยข้อมูลและความโปร่งใส

บทบาทหน้าที่ของคณะกรรมการเกี่ยวกับการเปิดเผยสารสนเทศและความโปร่งใส

คณะกรรมการมีหน้าที่ในการเปิดเผยสารสนเทศทั้งที่เป็นสารสนเทศทางการเงิน
และที่ไม่ใช่ทางการเงินอย่างครบถ้วน เพียงพอ เชื่อถือได้ และทันเวลา
เพื่อให้ผู้ถือหุ้นและผู้มีส่วนได้เสียของบริษัทได้รับสารสนเทศอย่างเท่าเทียมกัน

กรรมการผู้จัดการ เป็นผู้ที่เหมาะสมที่สุด ในการทำหน้าที่ “โฆษก”
ของบริษัทในการสื่อสารสารประชาสัมพันธ์ข้อมูลข่าวสารที่เป็นประโยชน์ให้ผู้ถือหุ้น ผู้ลงทุน
นักวิเคราะห์หลักทรัพย์และผู้ที่เกี่ยวข้องได้รับทราบข้อมูลของบริษัท

บริษัทมีนโยบายเปิดเผยสารสนเทศที่สำคัญต่อสาธารณชน และนอกจากนี้
บริษัทยังคงต้องเปิดเผยข้อมูลตามที่กำหนดโดยกฎหมายหรือข้อบังคับที่เกี่ยวข้อง ดังนี้

  1. วัตถุประสงค์ของบริษัท

  2. ฐานะการเงินและผลการดำเนินงานของบริษัท โครงสร้างการถือหุ้น
  และสิทธิในการออกเสียง

  3. รายชื่อกรรมการ คณะกรรมการชุดต่างๆ ประธานกรรมการบริหาร กรรมการผู้อำนวยการ
  และค่าตอบแทน

  4. นโยบายและโครงสร้างการกำกับดูแลกิจการ (Governance structures and
  policies)

  5. เปิดเผยในรายงานประจำปีเกี่ยวกับจำนวนครั้งที่กรรมการ และ /
  หรือคณะกรรมการแต่ละท่านเข้าร่วมประชุมโดยเปรียบเทียบกับจำนวนครั้งของการประชุมคณะกรรมการ
  และ / หรือคณะกรรมการชุดต่าง ในแต่ละปี

หมวด 5 ความรับผิดชอบของคณะกรรมการ

คณะกรรมการมีบทบาทสำคัญในการกำกับดูแลกิจการเพื่อประโยชน์สูงสุดของบริษัท
คณะกรรมการมีความรับผิดชอบต่อผลการปฏิบัติหน้าที่ต่อผู้ถือหุ้นและเป็นอิสระจากฝ่ายจัดการ
องค์ประกอบ คุณสมบัติ และการแต่งตั้งกรรมการบริษัท

โครงสร้างคณะกรรมการ

-   คณะกรรมการบริษัทประกอบด้วยผู้ทรงคุณวุฒิ ที่มีประสบการณ์หลากหลายในสาขาต่างๆ
    และมีจำนวนกรรมการอย่างเพียงพอที่จะกำกับดูแลธุรกิจของบริษัท รวมกันไม่น้อยกว่า 5
    คนตามกฎหมายและไม่เกิน 12 คน โดยอย่างน้อยหนึ่งคนเป็นผู้มีประสบการณ์ด้าน
    Semiconductor Deviceและอย่างน้อยหนึ่งคนมีประสบการณ์ด้านบัญชีและการเงิน

-   คณะกรรมการเป็นตัวแทนของผู้ถือหุ้นทั้งหมดโดยรวม มิใช่เป็นตัวแทนของผู้ถือหุ้นกลุ่มใดกลุ่มหนึ่ง

-   คณะกรรมการประกอบด้วยกรรมการที่เป็นอิสระอย่างน้อยหนึ่งในสามของจำนวนกรรมการทั้งคณะ
    และมีจำนวนอย่างน้อย 3 คน

-   การแต่งตั้งกรรมการให้เป็นไปตามข้อบังคับบริษัทและข้อกำหนดของกฎหมายที่เกี่ยวข้อง
    ทั้งนี้จะต้องมีความโปร่งใสและชัดเจน

-   ในการสรรหากรรมการให้ดำเนินการผ่านกระบวนการของคณะกรรมการสรรหาและการพิจารณาจะต้องมีประวัติการศึกษาและประสบการณ์การประกอบวิชาชีพของบุคคลนั้นๆ
    โดยมีรายละเอียดที่เพียงพอ เพื่อประโยชน์ในการตัดสินใจของคณะกรรมการและผู้ถือหุ้น

-   กรรมการมีวาระการดำรงตำแหน่งตามที่กำหนดไว้ในข้อบังคับบริษัท
    กรรมการที่พ้นจากตำแหน่งตามวาระอาจถูกเลือกเข้ามาดำรงตำแหน่งใหม่อีกได้

ประธานกรรมการบริษัทและกรรมการผู้จัดการ

ประธานกรรมการบริษัทและกรรมการผู้จัดการไม่เป็นบุคคลเดียวกัน
โดยโครงสร้างคณะกรรมการบริษัทประกอบด้วยกรรมการที่เป็นอิสระมากกว่า 1 ใน 3
ของคณะกรรมการทั้งคณะ เพื่อทำให้เกิดการถ่วงดุลและการสอบทานการบริหารงาน

กรรมการผู้จัดการ เป็นหัวหน้าและผู้นำคณะผู้บริหารของบริษัทรับผิดชอบต่อคณะกรรมการบริษัท
ในการบริหารจัดการ เพื่อให้บรรลุตามแผนที่วางไว้

คุณสมบัติของกรรมการ

-   กรรมการต้องเป็นบุคคลที่มีความรู้ความสามารถ มีความซื่อสัตย์ สุจริต
    มีจริยธรรมในการดำเนินธุรกิจ และมีเวลาอย่างเพียงพอที่จะอุทิศความรู้
    ความสามารถและปฏิบัติหน้าที่ให้แก่บริษัทได้

-   มีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัดและกฎหมายอื่นที่เกี่ยวข้อง

-   กรรมการสามารถดำรงตำแหน่งกรรมการในบริษัทอื่นได้
    แต่ทั้งนี้ในการเป็นกรรมการดังกล่าวต้องไม่เป็นอุปสรรคต่อการปฏิบัติหน้าที่กรรมการของบริษัท

-   กรรมการอิสระต้องมีคุณสมบัติเกี่ยวกับความเป็นอิสระตามแนวทางเดียวกันกับคุณสมบัติของกรรมการตรวจสอบตามประกาศของสำนักงานคณะกรรมการกำกับหลักทรัพย์และตลาดหลักทรัพย์
    เรื่องคุณสมบัติและขอบเขตการดำเนินงานของคณะกรรมการตรวจสอบ
    และต้องสามารถดูแลผลประโยชน์ของผู้ถือหุ้นทุกรายได้เท่าเทียมกัน
    และไม่ให้เกิดความขัดแย้งทางผลประโยชน์
    นอกจากนั้นยังต้องสามารถเข้าร่วมประชุมคณะกรรมการบริษัทโดยให้ความเห็นอย่างเป็นอิสระได้

นิยามกรรมการอิสระ

-   คณะกรรมการตรวจสอบเป็นกรรมการอิสระถือหุ้นไม่เกินร้อยละ 1 ของทุนชำระแล้วของบริษัท
    และบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

-   ไม่มีความสัมพันธ์ กับบริษัทและบริษัทที่เกี่ยวข้องในลักษณะที่มีส่วนได้เสีย หรือได้ผลประโยชน์ใน

  ด้านการเงินหรือการบริหารงาน ทั้งในปัจจุบันและช่วง 2 ปีก่อน เป็นกรรมการอิสระ

-   ไม่มีส่วนร่วมในการบริหารงาน หรือเป็นที่ปรึกษาที่ได้รับเงินเดือนประจำ หรือผู้มีอำนาจควบคุม

-   เป็นกรรมการที่ไม่มีความสัมพันธ์ทางธุรกิจ เช่น ซื้อ/ขายสินค้าหรือบริการ ซื้อขายสินทรัพย์
    ให้/รับความช่วยเหลือทางการเงิน

-   ไม่มีความสัมพันธ์กับบุคคลที่ให้บริการด้านวิชาชีพแก่บริษัท เช่นผู้สอบบัญชี ที่ปรึกษากฏหมาย
    ที่ปรึกษาทางการเงิน หรือผู้ประเมินราคาทรัพย์สิน

-   ไม่มีความสัมพันธ์กับผู้บริหาร ผู้ถือหุ้นรายใหญ่
    และไม่มีผลประโยชน์หรือส่วนได้เสียกับธุรกิจของบริษัท

คณะกรรมการชุดย่อย

การจัดตั้งคณะกรรมการชุดย่อย

คณะกรรมการจัดให้มีคณะกรรมการชุดย่อยเพื่อทำหน้าที่ช่วยศึกษาและกลั่นกรองงานของคณะกรรมการดังนี้

1.คณะกรรมการตรวจสอบ

  คณะกรรมการตรวจสอบเป็นส่วนหนึ่งของคณะกรรมการ
  โดยแต่งตั้งจากคณะกรรมการบริษัทอย่างน้อย 3 คน และอย่างน้อย 1 คน ต้องมีความรู้ด้านบัญชี
  / การเงิน กรรมการตรวจสอบเป็นกรรมการอิสระ
  โดยมีคุณสมบัติเกี่ยวกับความเป็นอิสระตามประกาศสำนักงานคณะกรรมการกำกับหลักทรัพย์และตลาดหลักทรัพย์

  หน้าที่และความรับผิดชอบของคณะกรรมการตรวจสอบ

  คณะกรรมการบริษัทได้กำหนดไว้ดังนี้

-   สอบทานให้บริษัทมีการรายงานทางการเงินอย่างถูกต้องและเพียงพอ
    โดยประสานงานกับผู้สอบบัญชีและผู้บริหารที่รับผิดชอบ
    ในการจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิภาพ โดยสอบทานร่วมกับผู้สอบบัญชี
    และ/หรือผู้ตรวจสอบภายใน

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอ แต่งตั้ง และเสนอค่าตอบแทนผู้สอบบัญชีของบริษัท
    โดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

-   พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   สอบทานระบบการบริหารความเสี่ยง(Risk Management) ของบริษัท

-   จัดทำรายงานการสอบทานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    รวมทั้งให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินถึง
    ความถูกต้องครบถ้วนและเชื่อถือได้
    และความเห็นเกี่ยวกับความเพียงพอของระบบการควบคุมภายในของบริษัทลงนาม
    โดยประธานคณะกรรมการตรวจสอบร่วมให้ความเห็นในการพิจารณาผลงานการแต่งตั้ง
    การถอดถอน และกำหนดค่าตอบแทนของผู้ตรวจสอบภายใน

-   ร่วมให้ความเห็นในการพิจารณาผลงานการแต่งตั้ง การถอดถอน
    และกำหนดค่าตอบแทนของผู้ตรวจสอบภายในในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเชิญให้ฝ่ายจัดการ
    ผู้บริหารหรือพนักงานของบริษัท ที่เกี่ยวข้องมาให้ความเห็น
    ร่วมประชุมหรือส่งเอกสารตามที่เห็นว่าเกี่ยวข้องจำเป็น

-   พิจารณาตรวจสอบและให้ความเห็นเกี่ยวกับธุรกรรมทางการค้าที่เกิดขึ้นระหว่างบริษัทกับตัวแทนจำหน่ายทุกไตรมาส
    ในเรื่องของความสมเหตุสมผลของราคา และเงื่อนไขต่าง ๆ

-   จัดทำสรุปความเห็นของคณะกรรมการตรวจสอบในเรื่องของการขายผ่านตัวแทนจำหน่ายในระหว่างปีเพื่อเปิดเผยไว้ในรายงานประจำปีของบริษัท

2. คณะกรรมการกำหนดค่าตอบแทน

คณะกรรมการกำหนดค่าตอบแทนประกอบด้วยกรรมการอย่างน้อย 3 คน
โดยมีขอบเขตการดำเนินงานดังนี้

-   พิจารณาแนวทางการกำหนดค่าตอบแทนของคณะกรรมการชุดต่างๆ

-   กำหนดวิธีการและหลักเกณฑ์การกำหนดค่าตอบแทนของกรรมการและนำเสนอคณะกรรมการบริษัทพิจารณาเพื่อนำเสนอขออนุมัติต่อที่ประชุมผู้ถือหุ้น

3. คณะกรรมการสรรหา

คณะกรรมการสรรหาประกอบไปด้วยกรรมการอย่างน้อย 3 คน โดยมีขอบเขตการดำเนินงาน ดังนี้

-   กำหนดหลักเกณฑ์และนโยบายในการสรรหาคณะกรรมการและกรรมการชุดย่อยของบริษัท

-   พิจารณาสรรหากรรมการและกรรมการชุดย่อยโดยพิจารณาบุคคลที่เหมาะสมที่จะมาดำรงตำแหน่งกรรมการ
    เพื่อเสนอคณะกรรมการบริษัทพิจารณาเพื่อนำเสนอขออนุมัติต่อที่ประชุมผู้ถือหุ้น

4. คณะกรรมการบริหาร

คณะกรรมการบริหาร เป็นคณะกรรมการชุดย่อย แต่งตั้งโดยคณะกรรมการบริษัท
ประกอบด้วยกรรมการ 5 คน คณะกรรมการมอบหมายอำนาจหน้าที่ให้คณะกรรมการบริหาร ดังนี้

-   กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้น
    เพื่อนำเสนอให้คณะกรรมการบริษัทเพื่อพิจารณาเห็นชอบ

-   กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทพิจารณาเห็นชอบ

-   ตรวจสอบ ติดตามการดำเนินนโยบาย และแนวทางการบริหารงานด้านต่างๆ
    ของบริษัทที่กำหนดให้เป็นไปอย่างมีประสิทธิภาพเอื้อต่อสภาพการดำเนินธุรกิจ

-   ตรวจสอบติดตามผลการดำเนินงานของบริษัท ที่กำหนดให้เป็นไปตามแผนธุรกิจที่ได้รับอนุมัติไว้

-   พิจารณาในเบื้องต้นสำหรับโครงการลงทุนต่างๆ
    เพื่อนำเสนอให้คณะกรรมการบริษัทเพื่อพิจารณาอนุมัติต่อไป

-   ดำเนินการอื่นๆ ตามที่คณะกรรมการบริษัทมอบหมายเป็นคราว ๆ ไป

การประชุมคณะกรรมการ

-   คณะกรรมการกำหนดให้มีการประชุมอย่างน้อย 3 เดือนต่อครั้ง
    โดยกำหนดวันประชุมไว้ล่วงหน้าตลอดทั้งปี
    และอาจมีการประชุมวาระพิเศษเพิ่มตามความจำเป็น

-   ในการจัดประชุมคณะกรรมการ ประธานกรรมการและกรรมการผู้จัดการ
    จะเป็นผู้ดูแลให้ความเห็นชอบกำหนดวาระการประชุม
    เลขานุการคณะกรรมการบริษัททำหน้าที่จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมไปให้กรรมการล่วงหน้าไม่น้อยกว่า
    7 วัน เพื่อให้กรรมการได้มีเวลาศึกษามาก่อนล่วงหน้า

-   ประธานกรรมการทำหน้าที่เป็นประธานที่ประชุม
    ทำหน้าที่ดูแลและจัดสรรเวลาแต่ละวาระให้อย่างเพียงพอ
    กรรมการผู้จัดการเป็นผู้ทำหน้าที่ดำเนินการประชุม สำหรับกรรมการที่จะอภิปราย
    แสดงความคิดเห็นอย่างเป็นอิสระในประเด็นที่สำคัญโดยคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
    รวมทั้งให้ฝ่ายบริหารที่เกี่ยวข้องนำเสนอข้อมูลประกอบการอภิปรายปัญหาสำคัญ

-   เลขานุการคณะกรรมการทำหน้าที่ในการจดบันทึกและจัดทำรายงานการประชุมภายใน 14 วัน
    จัดเก็บรายงานการประชุม เอกสารประกอบการประชุม
    สนับสนุนติดตามให้คณะกรรมการสามารถปฏิบัติหน้าที่ให้เป็นไปตามกฎหมาย
    ข้อบังคับและมติที่ประชุมผู้ถือหุ้น รวมทั้งประสานงานกับผู้ที่เกี่ยวข้อง

ค่าตอบแทนของกรรมการ

-   ค่าตอบแทนของกรรมการและผู้บริหารของบริษัทจะสอดคล้องกับหน้าที่ความรับผิดชอบ
    และเมื่อเปรียบเทียบค่าตอบแทนกับอุตสาหกรรมเดียวกันแล้ว
    ค่าตอบแทนดังกล่าวอยู่ในระดับที่เหมาะสม
    และเพียงพอที่จะจูงใจและรักษากรรมการที่มีคุณภาพไว้
    ทั้งนี้คณะกรรมการกำหนดค่าตอบแทนเป็นผู้พิจารณากลั่นกรองและเสนอค่าตอบแทนของกรรมการในแต่ละปีเพื่อให้คณะกรรมการบริษัทและผู้ถือหุ้นพิจารณาอนุมัติ

การกำหนดวงเงินอนุมัติ

ในการกำหนดระดับอำนาจทางการเงิน
คณะกรรมการได้มีมติให้กำหนดวงเงินอนุมัติสำหรับการกู้ยืมหรือการขอสินเชื่อจากสถาบันการเงิน
รวมตลอดถึงการเข้าเป็นผู้ค้ำประกัน การชำระหรือค่าใช้จ่ายเพื่อทำธุรกิจตามปกติของบริษัทดังนี้

  ------------------------------- ---------------------------------------
                                  วงเงินอนุมัติ

  กรรมการผู้จัดการ                   ไม่เกิน 80ล้านบาท

  คณะกรรมการบริหาร                 ไม่เกิน 150ล้านบาท

  คณะกรรมการบริษัท                  ไม่จำกัดวงเงิน
  ------------------------------- ---------------------------------------

การประชุมคณะกรรมการ

คณะกรรมการกำหนดให้มีการประชุมอย่างน้อย 3 เดือนต่อครั้ง
โดยกำหนดวันประชุมไว้ล่วงหน้าตลอดทั้งปี และอาจมีการประชุมวาระพิเศษเพิ่มตามความจำเป็น

ในการจัดประชุมคณะกรรมการ ประธานกรรมการและกรรมการผู้จัดการ
จะเป็นผู้ดูแลให้ความเห็นชอบกำหนดวาระการประชุม
เลขานุการคณะกรรมการบริษัททำหน้าที่จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมไปให้กรรมการล่วงหน้าไม่น้อยกว่า
7 วัน เพื่อให้กรรมการได้มีเวลาศึกษามาก่อนล่วงหน้า

ประธานกรรมการทำหน้าที่เป็นประธานที่ประชุม
ทำหน้าที่ดูแลและจัดสรรเวลาแต่ละวาระให้อย่างเพียงพอ
กรรมการผู้จัดการเป็นผู้ทำหน้าที่ดำเนินการประชุม สำหรับกรรมการที่จะอภิปราย
แสดงความคิดเห็นอย่างเป็นอิสระในประเด็นที่สำคัญโดยคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
รวมทั้งให้ฝ่ายบริหารที่เกี่ยวข้องนำเสนอข้อมูลประกอบการอภิปรายปัญหาสำคัญ

เลขานุการคณะกรรมการทำหน้าที่ในการจดบันทึกและจัดทำรายงานการประชุมภายใน 14 วัน
จัดเก็บรายงานการประชุม เอกสารประกอบการประชุม
สนับสนุนติดตามให้คณะกรรมการสามารถปฏิบัติหน้าที่ให้เป็นไปตามกฎหมาย
ข้อบังคับและมติที่ประชุมผู้ถือหุ้น รวมทั้งประสานงานกับผู้ที่เกี่ยวข้อง

ค่าตอบแทนของกรรมการ

ค่าตอบแทนของกรรมการและผู้บริหารของบริษัทจะสอดคล้องกับหน้าที่ความรับผิดชอบ
และเมื่อเปรียบเทียบค่าตอบแทนกับอุตสาหกรรมเดียวกันแล้ว
ค่าตอบแทนดังกล่าวอยู่ในระดับที่เหมาะสม และเพียงพอที่จะจูงใจและรักษากรรมการที่มีคุณภาพไว้
ทั้งนี้คณะกรรมการกำหนดค่าตอบแทนเป็นผู้พิจารณากลั่นกรองและเสนอค่าตอบแทนของกรรมการในแต่ละปีเพื่อให้คณะกรรมการบริษัทและผู้ถือหุ้นพิจารณาอนุมัติ

การอบรมและพัฒนาความรู้กรรมการ

กรรมการที่ได้รับการแต่งตั้งใหม่แต่ละท่านจะได้รับทราบข้อมูลของบริษัท
กฎระเบียบและข้อมูลธุรกิจของบริษัทที่เกี่ยวข้องอย่างเพียงพอก่อนปฏิบัติหน้าที่และกรรมการจะได้รับการอบรมและพัฒนาความรู้อย่างต่อเนื่อง
เพื่อช่วยให้กรรมการสามารถทำหน้าที่และกำกับดูแลกิจการของบริษัทอย่างมีประสิทธิภาพ

รายงานการปฏิบัติตามหลักการกำกับดูแลกิจการที่ดี

คณะกรรมการบริษัท อุตสาหกรรม อีเล็คโทรนิคส์ จำกัด (มหาชน)
ตระหนักถึงความสำคัญของการดำเนินธุรกิจ
โดยยึดถือปฏิบัติตามหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย
นโยบายการกำกับดูแลกิจการ และจรรยาบรรณธุรกิจ
โดยเชื่อมั่นว่าจะสามารถนำพาบริษัทให้บรรลุเป้าหมาย และเติบโตอย่างยั่งยืน
รวมทั้งสร้างความมั่นใจต่อผู้ถือหุ้น และผู้มีส่วนได้เสียทุกฝ่าย

คณะกรรมการบริษัทได้จัดให้มีนโยบายการกำกับดูแลกิจการ ที่เป็นลายลักษณ์อักษรตั้งแต่ปี 2548
และต่อมาคณะกรรมการบริษัทได้จัดให้มีการปรับปรุง ในปี 2551
เพื่อให้มีความสอดคล้องกับหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์และแนวทางการจัดทำนโยบายการกำกับดูแลกิจการที่ดีของสมาคมส่งเสริมสถาบันกรรมการบริษัท
คณะกรรมการบริษัท ผู้บริหาร
และพนักงานทุกคนมุ่งมั่นในการปฏิบัติหน้าที่ด้วยหลักสำคัญในการกำกับดูแลกิจการที่ดีของบริษัท 5
ประการมาใช้ คือ

1.  มีความรับผิดชอบต่อผลการตัดสินใจและการกระทำของตน (Accountability)

2.  มีความโปร่งใสและเปิดเผยอย่างตรงไปตรงมา (Transparency)

3.  ปฏิบัติต่อทุกฝ่ายอย่างเสมอภาคและยุติธรรม (Equitable Treatment)

4.  มุ่งสร้างคุณค่าของธุรกิจในระยะยาวแก่ผู้มีส่วนได้เสีย (Long-Term Value-Added
    Creation to Stakeholders)

5.  ส่งเสริมการปฏิบัติที่เป็นเลิศ (Promotion of Best Practices)

และยึดมั่นจรรยาบรรณธุรกิจของบริษัท
มาใช้ในการดำเนินงานเพื่อให้การดำเนินงานเป็นไปอย่างโปร่งใสและเป็นไปตามหลักการกำกับดูแลกิจการที่

บริษัทได้ปฏิบัติตามหลักการกำกับดูแลกิจการที่ดีที่ตลาดหลักทรัพย์กำหนดไว้ ดังนี้

หมวด 1 สิทธิของผู้ถือหุ้น

การประชุมผู้ถือหุ้น

ในการจัดประชุมสามัญผู้ถือหุ้นปี 2555 ในวันที่ 26 เมษายน 2555
คณะกรรมการบริษัทได้ให้ความสำคัญและเคารพสิทธิของผู้ถือหุ้นโดยปฏิบัติตามหลักเกณฑ์ ดังนี้

ก่อนการประชุมสามัญผู้ถือหุ้นประจำปี 2555

-   บริษัทประกาศให้ผู้ถือหุ้นเสนอวาระการประชุมและเสนอชื่อกรรมการ ทาง Website
    ตั้งแต่วันที่ 21ธันวาคม 2555 ถึงวันที่ 22 มกราคม 2556

-   การพิจารณาจัดเรื่องเข้าเป็นวาระการประชุมสามัญผู้ถือหุ้นนั้นเริ่มดำเนินการตั้งแต่เดือนกุมภาพันธ์
    2555 โดยเสนอต่อกรรมการผู้จัดการและประธานกรรมการ
    เพื่อพิจารณาก่อนนำเสนอที่ประชุมคณะกรรมการบริษัท
    เพื่อขอความเห็นชอบในวาระและเอกสารประกอบการประชุมรวมถึงหนังสือนัดประชุม

-   บริษัทได้จัดส่งหนังสือนัดประชุมที่ระบุวันเวลาและสถานที่จัดประชุมไปพร้อมกับ :

  (1) แผนที่ของสถานที่จัดประชุม

  (2) รายละเอียดข้อมูลของแต่ละวาระ

  (3) รายงานประจําปี (Annual Report)

  (4) แบบฟอร์มการมอบฉันทะ (proxy form)
  ที่ให้ผู้ถือหุ้นสามารถกําหนดทิศทางการออกเสียงในแต่ละวาระการประชุมว่าเห็นด้วย ไม่เห็นด้วย
  งดออกเสีย และแยกให้ผู้ถือหุ้นสามารถใช้สิทธิ ออกเสียงเลือกตั้งกรรมการ เป็นรายบุคคล

  (5) ข้อมูลเกี่ยวกับกรรมการอิสระ
  เพื่อให้ผู้ถือหุ้นได้ใช้ข้อมูลดังกล่าวในกรณีที่ประสงค์จะเลือกกรรมการอิสระเป็นผู้รับมอบฉันทะ

  (6)
  คําอธิบายว่ามีเอกสารหรือหลักฐานใดบ้างที่ผู้ถือหุ้นต้องนํามาแสดงตนในการเข้าร่วมประชุมโดยให้ครอบคลุมประเภทของผู้ถือหุ้นในกรณีต่างๆให้ครบถวน

  (7) ข้อบังคับบริษัทในส่วนที่เกี่ยวข้องกับการประชุมผู้ถือหุ้น

-   เพื่อความสะดวกต่อผู้ถือหุ้นในการศึกษาข้อมูลประกอบการตัดสินใจ
    บริษัทได้เปิดเผยข้อมูลในแต่ละวาระไว้ในหนังสือนัดประชุมอย่างเพียงพอตามที่กำหนดไว้ในกฏหมายและหลักการที่คณะกรรมการ
    กลต. กำหนดไว้

-   บริษัทมอบให้บริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุมมากกว่า
    10 วัน

-   บริษัทประกาศคำบอกกล่าวเรียกประชุมสามัญผู้ถือหุ้นลงในหนังสือพิมพ์ข่าวหุ้นรายวันภาษาไทย
    ติดต่อกัน 3 วัน และก่อนการประชุมไม่น้อยกว่า 3 วัน ระหว่าง วันที่ 17-19 เมษายน 2555

-   บริษัทนำหนังสือนัดประชุมไป post ไว้ที่
    www.eicsemi.comทั้งในรูปแบบที่เป็นภาษาไทยและภาษาอังกฤษตั้งแต่วันที่ 5 มีนาคม 2555

-   บริษัทได้แจ้งผ่านระบบข่าวของตลาดหลักทรัพย์ว่าบริษัทได้เผยแพร่เอกสารการประชุมบนเว็บไซต์ของบริษัททั้งในรูปแบบที่เป็นภาษาไทยและภาษาอังกฤษล่วงหน้าก่อนวันประชุมเป็นเวลาไม่น้อยกว่า
    30 วันตั้งแต่วันที่ 5 มีนาคม 2555

ในวันประชุมผู้ถือหุ้น

-   บริษัทจัดประชุมสามัญผู้ถือหุ้นประจำปี 2555 ในวันที่ 26 เมษายน 2555 เวลา 14:00น.
    ที่ห้องฟอร์จูน2 โรงแรมแกรนด์เมอร์คิวฟอร์จูน ถนนรัชดาภิเษก กรุงเทพฯ
    ซึ่งเป็นวันเวลาและสถานที่ในการจัดประชุมผู้ถือหุ้นที่สะดวกต่อการเข้าประชุมและบริษัทได้จัดให้มีบุคลากรเพื่ออํานวยความสะดวกอย่างเพียงพอในการตรวจสอบเอกสารผู้ถือหุ้นแต่ละรายที่จะเข้าร่วมประชุม
    และได้จัดให้มีอากรแสตมป์เพื่ออํานวยความสะดวกแก่ผู้ถือหุ้นที่ได้รับมอบฉันทะในวันประชุม

-   บริษัท ได้จัดให้มีทนายความอิสระ
    เป็นผู้ร่วมตรวจสอบเอกสารในการเข้าร่วมประชุมและร่วมตรวจสอบการนับคะแนน

-   บริษัทมีกรรมการ รวม 8 คน มาเข้าประชุม 8 คน
    ดังรายชื่อที่ปรากฏในรายงานการประชุมที่บริษัทได้ Post
    ไว้ที่www.eicsemi.comนอกจากนี้ได้มีผู้เข้าร่วมประชุมอื่นๆ คือ ผู้จัดการฝ่ายบัญชีการเงิน
    ทนายความอิสระ เลขานุการบริษัท และผู้สอบบัญชีจากสำนักงานสอบบัญชี ดี ไอ เอ

-   มีผู้ถือหุ้นเข้าร่วมประชุมด้วยตนเองและโดยการมอบฉันทะให้ผู้อื่นเข้าร่วมประชุมแทน
    รวมจำนวน 36 ราย นับจำนวนหุ้นได้ 306,660,271 หุ้น คิดเป็นอัตราร้อยละ 76.67
    ของจำนวนหุ้นที่จำหน่ายได้ทั้งหมดของบริษัท ซึ่งเกินกว่า 1 ใน 3
    (หุ้นทั้งหมดของบริษัทมีจำนวนรวมทั้งสิ้น 400,000,000 หุ้น)

-   ก่อนเริ่มประชุม
    ประธานที่ประชุมได้แจ้งข้อมูลที่สําคัญให้ผู้ถือหุ้นทราบเพื่อความเข้าใจตรงกันในการลงมติในแต่ละระเบียบวาระการประชุมและวิธีการลงคะแนนเสียงต่อที่ประชุม
    ดังนี้

  1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

  2) ก่อนที่จะออกเสียงลงคะแนน
  ประธานที่ประชุมจะถามความเห็นของผู้ถือหุ้นในแต่ละระเบียบวาระการประชุมว่าจะแสดงความเห็น
  “ไม่เห็นด้วย” “งดออกเสียง” หรือ “ เห็นด้วย” ตามลำดับ

  3) ในกรณีที่ไม่มีผู้ถือหุ้นหรือผู้รับมอบฉันทะรายใดแสดงความคิดเห็นคัดค้าน “ไม่เห็นด้วย” หรือ
  “งดออกเสียง” (ยกเว้นการงดออกเสียงของผู้มีส่วนได้เสีย) ให้ถือว่าที่ประชุม “เห็นด้วย” หรือ
  “ อนุมัติเป็นเอกฉันท์”

  4) ในกรณีที่มีผู้ถือหุ้นหรือมีผู้รับมอบฉันทะรายใดแสดงความคิดเห็น คัดค้าน “ไม่เห็นด้วย”หรือ
  “งดออกเสียง” จะต้องออกเสียงลงมติในบัตรลงคะแนนที่เจ้าหน้าที่มอบให้
  โดยขอให้ผู้ถือหุ้นยกมือและเจ้าหน้าที่ของบริษัทจะนำบัตรลงคะแนนไปมอบให้
  และส่งบัตรลงคะแนนคืนให้เจ้าหน้าที่เพื่อรวบรวมคะแนน บริษัทจะนำคะแนนเสียงที่ “ไม่เห็นด้วย”
  และ “งดออกเสียง” ดังกล่าวไปหักออกจากจำนวนเสียงทั้งหมดที่เข้าร่วมประชุม
  จำนวนเสียงที่เหลือจะถือเป็นคะแนนเสียงที่ลงคะแนน“เห็นด้วย”
  ในวาระนั้นๆและถ้ามีคะแนนเสียงที่“เห็นด้วย”
  มีจำนวนมากกว่าตามที่กฏหมายกำหนดในแต่ละวาระให้ถือว่าที่ประชุม “อนุมัติ”

  5) ในการซักถามหรือเสนอความเห็นในระเบียบวาระการประชุมใด
  ให้ผู้ถือหุ้นแจ้งชื่อและนามสกุลด้วยเพื่อบันทึกไว้ในรายงานการประชุม

-   ประธานที่ประชุมได้ดำเนินการประชุมให้เป็นไปตามข้อบังคับบริษัทและวาระที่กำหนดไว้ในหนังสือนัดประชุมซึ่งได้จัดส่งให้ผู้ถือหุ้นแล้ว
    ไม่ได้มีการเพิ่มวาระอื่นนอกเหนือจากที่ระบุไว้ในหนังสือนัดประชุม (ไม่มีวาระจร)

-   บริษัทได้จัดให้มีบัตรลงคะแนนเสียงเพื่อแจกให้ผู้เข้าร่วมประชุมลงคะแนนเสียง
    โดยเฉพาะสําหรับผู้ถือหุ้นที่ไม่เห็นด้วยหรืองดออกเสียงบริษัท โดยบริษัทได้จัดให้มี
    การแยกเรื่องที่สําคัญๆออกจากกันเพื่อให้ผู้ถือหุ้นได้ใช้สิทธิออกเสียงในแต่ละเรื่องที่เป็น
    อิสระจากกัน เช่นในวาระการเลือกตั้งกรรมการบริษัทได้แยกเรื่องให้ผู้ถือหุ้น
    สามารถใช้สิทธิออกเสียงเลือกตั้งกรรมการเป็นรายบุคคล
    และในการประชุมสามัญผู้ถือหุ้นประจำปี 2555 ผู้ถือหุ้นมีมติเป็นเอกฉันท์
    ไม่มีผู้ถือหุ้นรายใดไม่เห็นด้วย หรืองดออกเสียง

-   ในระหว่างการประชุม
    คณะกรรมการบริษัทอนุญาตให้ผู้ถือหุ้นที่เข้าประชุมได้มีโอกาสถามคำถามและข้อสงสัยต่างๆ
    รายละเอียดคำถามและคำตอบ ดังปรากฏในรายงานการประชุมที่บริษัทได้ Post ไว้ใน
    www.eicsemi.com

ภายหลังการประชุมสามัญผู้ถือหุ้นประจำปี 2555

-   หลังจากเสร็จสิ้นการประชุม บริษัทได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์ฯ
    ภายในวันทําการถัดไปโดยมติดังกล่าวได้ระบุผลของมติ (เห็นชอบ/ไม่เห็นชอบ)
    และผลของลงคะแนนเสียง (เห็นด้วย/ไม่เห็นด้วย/งดออกเสียง) ในแต่ละวาระ

-   บริษัทได้จัดส่งรายงานการประชุม
    ซึ่งได้บันทึกรายละเอียดข้อมูลของกรรมการ/ผู้บริหารที่เข้าร่วมประชุม ผลของมติ
    และประเด็นคำถาม คำตอบในที่ประชุม ต่อตลาดหลักทรัพย์ฯ ภายใน14
    วันนับแต่วันประชุมและได้เผยแพร่รายงานการประชุมทั้งภาษาไทยและภาษาอังกฤษ
    บนเว็บไซต์www.eicsemi.com

-   บริษัทได้มีการบันทึกภาพการประชุมและนำมาเผยแพร่แก่ผู้ถือหุ้นที่สนใจเป็น Clip file
    บนเว็บไซต์ของบริษัทwww.eicsemi.com

การปกป้องสิทธิของผู้ถือหุ้น

1.  บริษัทให้ความสำคัญกับการปกป้องสิทธิของผู้ถือหุ้น และการส่งเสริมให้ผู้ถือหุ้นใช้สิทธิขั้นพื้นฐาน
    ได้แก่ การมีส่วนแบ่งในกำไร/เงินปันผลของกิจการ การได้รับข่าวสาร
    ข้อมูลของบริษัทอย่างเพียงพอ
    การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
    แต่งตั้งผู้สอบบัญชี และเรื่องที่มีผลกระทบต่อบริษัท เช่น
    การแก้ไขข้อบังคับและหนังสือบริคณฑ์สนธิ เป็นต้น นอกจากนี้
    ผู้ถือหุ้นทุกรายยังได้รับสิทธิเท่าเทียมกันตามที่กำหนดไว้ในข้อบังคับของบริษัท

ก่อนการประชุม

การส่งหนังสือเชิญประชุมผู้ถือหุ้นล่วงหน้า

1.  บริษัทมอบให้บริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้ผู้ถือหุ้นทราบล่วงหน้าก่อนการประชุม
    14 วัน
    รวมทั้งมีการเผยแพร่ข้อมูลดังกล่าวซึ่งจะเป็นข้อมูลเดียวกับที่บริษัทจัดส่งให้กับผู้ถือหุ้นและใช้ในการประชุมผ่านทางเว็บไซด์ของบริษัท www.eicsemi.com มากกว่า
    30 วันก่อนวันประชุมผู้ถือหุ้น
    เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้า
    รวมทั้งได้มีการประกาศลงหนังสือพิมพ์รายวัน ติดต่อกันไม่น้อยกว่า 3 วัน
    และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผู้ถือหุ้นด้วย

2.  หนังสือเชิญประชุมมีรายละเอียดอย่างเพียงพอและครบถ้วน มีรายละเอียดวัน เวลา สถานที่
    ระเบียบวาระการประชุม โดยระบุอย่างชัดเจนว่าเป็นเรื่องเสนอเพื่อทราบ หรือเพื่อพิจารณา
    มีเอกสารประกอบระเบียบวาระต่างๆ ที่บริษัทฯ จัดส่งไปพร้อมกับหนังสือนัดประชุม
    ได้แก่รายละเอียดแต่ละวาระพร้อมความเห็นของคณะกรรมการ รายงานประจำปี
    แบบฟอร์มการมอบฉันทะที่ผู้ถือหุ้นสามารถกำหนดทิศทางการออกเสียงในแต่ละวาระการประชุมว่าเห็นด้วย
    ไม่เห็นด้วย งดออกเสียง
    แยกและแยกผู้ถือหุ้นสามารถใช้สิทธิออกเสียงเลือกตั้งกรรมการเป็นรายบุคคล
    ข้อบังคับบริษัทเกี่ยวกับการประชุมผู้ถือหุ้น แผนที่แสดงสถานที่ประชุม
    รายละเอียดของเอกสารที่ผู้ถือหุ้นจะต้องนำมาแสดงในวันประชุม ข้อมูลเกี่ยวกับกรรมการอิสระ
    ทั้งนี้ เพื่อรักษาประโยชน์และอำนวยความสะดวกในการสื่อสารสำหรับผู้ถือหุ้นต่างชาติ
    บริษัทได้จัดทำเอกสารที่เกี่ยวข้องกับการประชุมเป็นภาษาอังกฤษด้วย

3.  บริษัทคำนึงถึงสิทธิของผู้ถือหุ้น ส่งเสริมการใช้สิทธิ และไม่ละเมิดหรือลิดรอนสิทธิ
    โดยได้นำเสนอเรื่องที่สำคัญให้ผู้ถือหุ้นพิจารณาอนุมัติ และบรรจุเรื่องต่าง ๆ
    ที่สำคัญอย่างครบถ้วนตามกฎหมาย ข้อกำหนดของตลาดหลักทรัพย์ และข้อบังคับของบริษัท

4.  ในหนังสือเชิญประชุมมีวาระการประชุมที่สำคัญ
    เพื่อนำเสนอผู้ถือหุ้นพิจารณาอนุมัติเป็นประจำทุกปี ได้แก่

    -   วาระการแต่งตั้งคณะกรรมการ
        : บริษัทเปิดโอกาสให้ผู้ถือหุ้นสามารถเลือกกรรมการเป็นรายบุคคล
        โดยได้ให้รายละเอียดหลักเกณฑ์และวิธีการสรรหา ประวัติกรรมการ ประวัติการศึกษา
        ประวัติการทำงาน จำนวนบริษัทที่ดำรงตำแหน่งกรรมการ ประเภทของกรรมการที่เสนอ
        จำนวนปีที่ดำรงตำแหน่งและการเข้าร่วมประชุมกรณีเสนอแต่งตั้งกรรมการเดิม
        โดยการเสนอแต่งตั้งดังกล่าวได้ผ่านการพิจารณากลั่นกรองโดยคณะกรรมการสรรหา

    -   วาระค่าตอบแทนกรรมการ : บริษัทได้ให้รายละเอียดเกี่ยวกับรูปแบบ
        และจำนวนเงินค่าตอบแทน
        ซึ่งเป็นไปตามนโยบายและหลักเกณฑ์การพิจารณาค่าตอบแทนกรรมการที่ได้ผ่านการพิจารณากลั่นกรองโดยคณะกรรมการกำหนดค่าตอบแทน

    -   วาระการแต่งตั้งผู้สอบบัญชี : บริษัทได้ให้รายละเอียดเกี่ยวกับชื่อผู้สอบบัญชี
        สำนักงานสอบบัญชี ผลการดำเนินงานของผู้สอบบัญชี ค่าตอบแทน
        จำนวนปีที่ทำหน้าที่ให้บริษัท (กรณีแต่งตั้งผู้สอบบัญชีรายเดิม)
        การพิจารณาความเหมาะสมของค่าสอบบัญชี
        ซึ่งได้ผ่านการพิจารณากลั่นกรองโดยคณะกรรมการตรวจสอบ

    -   วาระการจัดสรรกำไร การจ่ายเงินปันผล:  บริษัทฯ
        ได้ให้รายละเอียดเกี่ยวกับการจัดสรรกำไรและเงินทุนสำรอง จำนวนเงินปันผล
        พร้อมเหตุผลและข้อมูลประกอบ
        ซึ่งเป็นไปตามนโยบายการจ่ายเงินปันผลของบริษัทและวันปิดสมุดทะเบียน
        เพื่อกำหนดสิทธิในการรับเงินปันผล

วันประชุม

การอำนวยความสะดวกแก่ผู้ถือหุ้น

1.  บริษัทเปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 1 ชั่วโมง
    ไม่จำกัดสิทธิในการเข้าประชุมของผู้ถือหุ้นที่มาสาย
    โดยได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมอย่างเต็มที่

2.  บริษัทให้สิทธิผู้ถือหุ้นที่มาร่วมประชุมภายหลังการประชุมเริ่มแล้ว มีสิทธิออกเสียง
    หรือลงคะแนนในระเบียบวาระที่อยู่ระหว่างการพิจารณา และยังไม่ได้ลงมติ

การดำเนินการประชุมผู้ถือหุ้น

1.  ก่อนเริ่มการประชุมผู้ถือหุ้น ประธานที่ประชุมจะแนะนำคณะกรรมการ
    ประธานคณะกรรมการชุดย่อยต่างๆ ผู้บริหาร ผู้สอบบัญชี และที่ปรึกษากฎหมายให้ที่ประชุมทราบ

2.  บริษัทได้จัดสรรเวลาในการประชุมอย่างเพียงพอ
    เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
    โดยประธานฯ กรรมการ และผู้บริหารจะตอบข้อซักถามอย่างชัดเจน ตรงประเด็น
    และให้ความสำคัญกับทุกคำถาม

3.  บริษัทดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
    ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
    และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในที่ประชุม

การดำเนินการหลังการประชุมผู้ถือหุ้น

1.  หลังจากที่ประชุมผู้ถือหุ้นได้มีมติจ่ายเงินปันผล บริษัทได้แจ้งมติที่ประชุม
    รวมถึงรายละเอียดการจ่ายเงินปันผลให้ผู้ถือหุ้นทราบผ่านระบบการเผยแพร่ข้อมูลของตลาดหลักทรัพย์แห่งประเทศไทย
    และประสานงานกับบริษัท ศูนย์รับฝากหลักทรัพย์ (ประเทศไทย) จำกัด
    เพื่อให้มั่นใจว่าผู้ถือหุ้นได้รับสิทธิเงินปันผลอย่างถูกต้องครบถ้วน ทั้งนี้
    บริษัทได้กำหนดวันปิดสมุดทะเบียนเพื่อสิทธิในการรับเงินปันผลภายหลังจากที่ประชุมผู้ถือหุ้นอนุมัติไม่น้อยกว่า
    5 วันทำการ ซึ่งเป็นไปตามหลักการที่ตลาดหลักทรัพย์เสนอแนะ

2.  บริษัทมีการบันทึกรายงานการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้
    โดยได้บันทึกรายชื่อและตำแหน่งของกรรมการที่เข้าร่วมประชุม วิธีการลงคะแนน
    ความเห็นของผู้ถือหุ้น คำชี้แจงของกรรมการ รวมทั้งมติที่ประชุมไว้อย่างชัดเจน
    ซึ่งแยกเป็นคะแนนที่เห็นด้วย ไม่เห็นด้วย หรืองดออกเสียง
    และจัดส่งรายงานต่อตลาดหลักทรัพย์ภายใน 14 วันนับจากวันประชุมผู้ถือหุ้น
    และได้เผยแพร่รายงานดังกล่าวไว้บนเว็บไซด์ของบริษัท นอกจากนี้
    ยังได้เผยแพร่ภาพและเสียงของการประชุมผู้ถือหุ้นบนเว็บไซด์ของบริษัทด้วย

หมวด 2 การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยได้ดำเนินการต่างๆ ดังนี้

1.  การเสนอเพิ่มวาระการประชุมและเสนอชื่อบุคคลเพื่อเข้าดำรงตำแหน่งกรรมการ 
    บริษัทมีนโยบายอำนวยความสะดวกให้แก่ผู้ถือหุ้นในการเสนอเพิ่มวาระการประชุมล่วงหน้า
    รวมทั้งเสนอชื่อบุคคลเพื่อเข้าดำรงตำแหน่งกรรมการก่อนวันประชุมผู้ถือหุ้น
    โดยบริษัทมีหลักเกณฑ์ที่ชัดเจน ซึ่งได้มีการเผยแพร่ผ่านตลาดหลักทรัพย์ และเว็บไซด์ของบริษัท
    ซึ่งบริษัทได้เปิดโอกาสให้แก่ผู้ถือหุ้นเสนอวาระและชื่อกรรมการล่วงหน้าเป็นเวลา 1 เดือน
    ตั้งแต่วันที่ 21 ธันวาคม 2555 ถึงวันที่ 22 มกราคม 2556 ทั้งนี้
    ผู้ถือหุ้นรายเดียวหรือหลายรายรวมกันซึ่งถือหุ้นไม่น้อยกว่าร้อยละ 1
    สามารถเสนอวาระและชื่อกรรมการได้
    ซึ่งสัดส่วนที่กำหนดดังกล่าวเป็นสัดส่วนที่อำนวยความสะดวกให้แก่ผู้ถือหุ้นมากกว่าข้อกำหนดของกฎหมายที่กำหนดว่าผู้ถือหุ้นรายเดียวหรือหลายรายซึ่งถือหุ้นรวมกันไม่น้อยกว่าร้อยละ
    5 สามารถเสนอวาระการประชุมได้ ซึ่งปรากฎว่าไม่มีผู้ถือหุ้นเสนอวาระหรือชื่อบุคคลใดๆ
    เพื่อเป็นกรรมการ

2.  การมอบฉันทะในการเข้าร่วมประชุมผู้ถือหุ้น
    ในกรณีที่ผู้ถือหุ้นไม่สามารถเข้าร่วมประชุมได้บริษัทได้เปิดโอกาสให้ผู้ถือหุ้นมอบฉันทะให้บุคคลอื่น
    หรือกรรมการอิสระ เข้าร่วมประชุมแทน โดยจัดส่งหนังสือมอบฉันทะ ให้ทั้ง 3 รูปแบบ
    รวมทั้งได้ระบุเกี่ยวกับเอกสารประกอบการมอบฉันทะ
    และคำแนะนำขั้นตอนในการมอบฉันทะไว้อย่างชัดเจน

3.  มาตรการป้องกันการใช้ข้อมูลภายในของบริษัท

    -   บริษัทมีการเก็บรักษาข้อมูลภายใน
        รวมทั้งมีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบซึ่งเป็นการเอาเปรียบผู้ถือหุ้นอื่น
        เช่น การซื้อขายหลักทรัพย์โดยใช้ข้อมูลภายใน
        การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
        เป็นต้น
        โดยได้มีการกำหนดเรื่องการรักษาผลประโยชน์และความลับของบริษัทไว้ในคู่มือนโยบายและระเบียบข้อบังคับของบริษัท
        และกำหนดเรื่องการซื้อขายหลักทรัพย์ของบริษัท การใช้ข้อมูลภายใน
        และความขัดแย้งทางผลประโยชน์ไว้ในจรรยาบรรณธุรกิจ
        รวมทั้งกำหนดบทลงโทษกรณีที่พนักงานฝ่าฝืนอีกด้วย โดยได้มีการแจ้งให้กรรมการ
        ผู้บริหาร และพนักงานได้รับทราบถึงข้อกำหนดดังกล่าว ทั้งนี้ บริษัทกำหนดมิให้กรรมการ
        ผู้บริหาร และพนักงาน ซื้อขายหลักทรัพย์ของบริษัทเป็นเวลา 7
        วันก่อนการประกาศผลการดำเนินงานในแต่ละไตรมาส ทั้งนี้
        สำหรับการซื้อขายหลักทรัพย์บริษัทของกรรมการ และผู้บริหาร
        บริษัทได้แจ้งให้กรรมการและผู้บริหารรายงานเปลี่ยนแปลงการถือหลักทรัพย์ต่อสำนักงาน
        ก.ล.ต. ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์
        พ.ศ.2535 และได้บรรจุวาระเรื่องการถือครองหลักทรัพย์ของกรรมการ
        และผู้บริหารไว้ในการประชุมคณะกรรมการบริษัททุกครั้ง นอกจากนี้
        สำหรับการซื้อขายหลักทรัพย์ของพนักงานที่ใกล้ชิดกับข้อมูลของบริษัท
        บริษัทได้กำหนดระเบียบให้พนักงานดังกล่าวต้องรายงานการเปลี่ยนแปลงการถือหลักทรัพย์ภายใน
        3 วันทำการถัดจากวันที่เกิดรายการ
        และได้บรรจุวาระไว้ในการประชุมฝ่ายบริหารทุกเดือน

    -   บริษัทกำหนดหลักเกณฑ์เกี่ยวกับการรายงานการมีส่วนได้เสียของกรรมการและผู้บริหาร
        โดยให้คณะกรรมการและผู้บริหารเปิดเผยข้อมูลการมีส่วนได้เสียของตนและผู้ที่เกี่ยวข้อง
        โดยแนวทางดังกล่าวสอดคล้องกับลักษณะของธุรกิจ กฎหมาย และข้อกำหนดที่เกี่ยวข้อง
        รวมทั้งกรรมการและผู้บริหารต้องรายงานข้อมูลส่วนได้เสียมายังบริษัททุกครั้งที่มีการเปลี่ยนแปลง
        ซึ่งบริษัทกำหนดให้เลขานุการบริษัทเป็นผู้รับผิดชอบในการติดตามข้อมูลดังกล่าว

    -   คณะกรรมการบริษัทได้กำหนดแนวทางเพื่อไม่ให้กรรมการ หรือผู้บริหารที่มีส่วนได้เสีย
        หรือมีส่วนเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทกับผู้มีส่วนได้เสีย
        หรือมีส่วนเกี่ยวข้องดังกล่าว
        โดยก่อนเริ่มประชุมคณะกรรมการบริษัททุกครั้งประธานกรรมการจะแจ้งให้กรรมการที่มีส่วนได้เสียในเรื่องนั้นๆ
        แจ้งต่อที่ประชุม และกรรมการท่านนั้นจะไม่มีสิทธิออกเสียงลงคะแนนในวาระดังกล่าว

หมวด 3 บทบาทของผู้มีส่วนได้เสีย

1.  การปฎิบัติต่อผู้มีส่วนได้เสียกลุ่มต่างๆ 

  บริษัทมีการปฏิบัติต่อผู้มีส่วนได้เสียทุกกลุ่ม ได้แก่ ผู้ถือหุ้น ลูกค้า คู่ค้า เจ้าหนี้ คู่แข่งทางการค้า
  พนักงาน สังคมและสิ่งแวดล้อม
  โดยกำหนดแนวทางการปฏิบัติเป็นลายลักษณ์อักษรในนโยบายการกำกับดูแลกิจการ
  และจรรยาบรรณธุรกิจของบริษัท ซึ่งได้เผยแพร่ข้อมูลผ่านทางเว็บไซด์ของบริษัท
  และในการดำเนินการต่างๆ บริษัทเคารพสิทธิของผู้มีส่วนได้เสีย ดังนี้

-   ผู้ถือหุ้น : 

  บริษัทปฏิบัติหน้าที่ต่อผู้ถือหุ้นด้วยความซื่อสัตย์สุจริต เป็นธรรม
  บริหารกิจการให้มีความเจริญก้าวหน้า มั่นคง และก่อให้เกิดผลตอบแทนที่เหมาะสมแก่ผู้ถือหุ้น
  มีการเปิดเผยข้อมูลต่อผู้ถือหุ้นอย่างเท่าเทียมกัน สม่ำเสมอ และครบถ้วน นอกจากนี้
  ได้เปิดโอกาสให้ผู้ถือหุ้นได้แสดงความคิดเห็น และข้อเสนอแนะ
  รวมทั้งเสนอวาระหรือบุคคลเพื่อเข้าดำรงตำแหน่งกรรมการในการประชุมผู้ถือหุ้น

-   ลูกค้า

    -   บริษัทมีความเอาใจใส่และรับผิดชอบต่อลูกค้า
        ปฏิบัติต่อลูกค้าทุกรายอย่างเสมอภาคและเป็นธรรม
        มุ่งมั่นสร้างความพึงพอใจและความมั่นใจให้กับลูกค้าเพื่อให้ได้รับบริการอย่างมีคุณภาพ

    -   บริษัทดำเนินธุรกิจตามมาตรฐานสากล ตรงต่อเวลา และมีความปลอดภัยสูงสุด
        โดยได้รับการรับรองด้วยระบบ ISO 9001, ISO 14001, และ ISO 16949

-   คู่ค้า : 

    -   บริษัทปฏิบัติตามสัญญาที่มีต่อคู่ค้า ปฏิบัติต่อคู่ค้าทุกรายอย่างเสมอภาคและเป็นธรรม
        และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย รวมทั้งไม่เรียก
        ไม่รับ หรือไม่ให้ผลประโยชน์ใดๆ ที่ไม่สุจริตกับคู่ค้า

-   เจ้าหนี้ : 

    -   บริษัทมีการปฏิบัติตามข้อตกลงที่มีต่อเจ้าหนี้ และให้ข้อมูลทางการเงินที่ถูกต้องครบถ้วน
        รวมทั้งไม่เรียก ไม่รับ หรือไม่ให้ผลประโยชน์ใดๆ ที่ไม่สุจริตกับเจ้าหนี้

-   คู่แข่งทางการค้า : 

    -   บริษัทประพฤติปฏิบัติตามกรอบการแข่งขันที่ดี
        ไม่แสวงหาข้อมูลที่เป็นความลับของคู่แข่งด้วยวิธีการที่ไม่สุจริต หรือไม่เหมาะสม
        รวมทั้งไม่ทำลายชื่อเสียงของคู่แข่งด้วยการกล่าวหาในทางร้ายและปราศจากซึ่งมูลความจริง

พนักงาน : พนักงานของบริษัททุกคนเป็นส่วนสำคัญในการดำเนินธุรกิจ ดังนั้น
บริษัทจึงให้ความสำคัญต่อการพัฒนาพนักงาน ให้ผลตอบแทนและสวัสดิการที่เหมาะสม
รวมทั้งส่งเสริมการมีส่วนร่วมของพนักงาน ดังนี้

-   มีนโยบายด้านความรับผิดชอบต่อสังคมและแรงงาน
    เพื่อเสริมสร้างให้พนักงานของบริษัทได้รับการเคารพในสิทธิและคุ้มครองให้เป็นไปตามกฎหมายแรงงาน

-   มีการกำหนดระเบียบปฏิบัติเกี่ยวกับค่าตอบแทนและสวัสดิการของพนักงาน

-   มีการให้ผลตอบแทน และสวัสดิการอย่างเหมาะสม ได้แก่ เงินเดือน เงินรางวัลประจำปี
    กองทุนสำรองเลี้ยงชีพ รวมทั้งการทำประกันชีวิต อุบัติเหตุ และสุขภาพ ให้แก่พนักงาน

-   มีการปฐมนิเทศ การอบรมด้านจรรยาบรรณธุรกิจ ค่านิยมองค์การ
    ความปลอดภัยและระบบคุณภาพ ตลอดจนความรู้เบื้องต้นด้านต่างๆ
    ที่จำเป็นต้องใช้ในงานให้แก่พนักงานใหม่
    ก่อนเข้าไปเรียนรู้งานฝ่ายที่พนักงานสังกัดในขณะปฏิบัติงาน (On the job training)

-   จัดให้มีกิจกรรมส่งเสริมความสัมพันธ์อันดีภายในบริษัท เช่น การจัดงานเลี้ยงสังสรรค์ปีใหม่
    การทำบุญบริษัท เป็นต้น

-   ให้ความช่วยเหลือพนักงานยามเกิดวิกฤตการณ์น้ำท่วม เช่น
    การอำนวยความสะดวกด้านสถานที่ในการปฏิบัติงาน
    การอนุญาตให้พนักงานในบางหน้าที่งานสามารถทำงานที่บ้าน
    การดูแลเรื่องการเดินทางและที่อยู่อาศัย การให้เงินช่วยเหลือ และเงินกู้ไม่มีดอกเบี้ย เป็นต้น

-   สังคมและชุมชน :

-   กิจกรรมที่เกี่ยวข้องกับการพัฒนาชุมชน ได้แก่ โครงการโรงงานสีขาว
    โครงการความร่วมระหว่างบริษัทและคณะวิศวกรรมศาสตร์
    สถาบันเทคโนโลยีเจ้าคุณทหารลดกระบัง ในการพัฒนาบุคคลากรด้านอุปกรณ์สารกึ่งตัวนำ
    เป็นต้น

2.  ความปลอดภัย อาชีวอนามัย และสภาพแวดล้อม

  บริษัทให้ความสำคัญอย่างยิ่งในเรื่องความปลอดภัย อาชีวอนามัย สภาพแวดล้อมในการทำงาน
  โดยได้กำหนดนโยบายความปลอดภัย อาชีวอนามัย และสภาพแวดล้อมในการทำงาน
  และจัดให้มีคณะกรรมการความปลอดภัย อาชีวอนามัย และสภาพแวดล้อมในการทำงาน
  ซึ่งบริษัทได้ดำเนินการในเรื่องความปลอดภัย อาชีวอนามัย สภาพแวดล้อมในการทำงาน ดังนี้

1.  ปฏิบัติให้สอดคล้องตามกฏหมายและข้อกำหนดตามมาตรฐานสิ่งแวดล้อมที่เกี่ยวข้องอย่างเคร่งครัด

2.  ส่งเสริมและพัฒนาการออกแบบการผลิต ให้คัดเลือกใช้วัตถุดิบที่เป็นมิตรกับสิ่งแวดล้อม
    ไม่มีส่วนผสมของสาร หรือวัตถุอันตรายต้องห้ามตามกฏหมายการค้าสากล หรือ
    มาตรฐานควบคุมผลิตภัณฑ์สากล

3.  ประหยัดและควบคุมปริมาณการใช้ ทรัพยากรธรรมชาติเช่น น้ำ กระดาษ และพลังงงานไฟฟ้า

4.  ควบคุมและลดปริมาณการเกิดของเสียในทุกกิจกรรมการที่กี่ยวกับการดำเนินงานของบริษัทเช่น

-   การผลิตสินค้า ไม่ก่อให้เกิดของเสียในขั้นตอนการผลิต ไม่สร้างมลพิษต่อสิ่งแวดล้อมทั้ง

  ทางน้ำและทางอากาศ

-   ส่งเสริมและพัฒนาบุคคลากรของบริษัทฯ หรือที่เกี่ยวข้องในการปฏิบัติกิจกรรมให้กับ

  บริษัทฯ ให้มีความรู้และตระหนักในคุณค่าของสิ่งแวดล้ออย่างเหมาะสมต่อเนื่อง และสม่ำเสมอ

  การจัดกิจกรรมต่างๆ ด้านความปลอดภัย อาชีวอนามัย และสภาพแวดล้อม เช่น
  จัดตรวจสุขภาพประจำปี จัดกิจกรรม Big Cleaning Day จัดอบรมหลักสูตรต่างๆ เช่น
  หลักสูตรอาชีวอนามัยและสิ่งแวดล้อมในการทำงาน หลักสูตรดับเพลิงขั้นต้น
  และหลักสูตรการอพยพหนีไฟ รวมทั้งจัดหาอุปกรณ์ป้องกันอันตรายส่วนบุคคล (Personal
  Preventive Equipment) เป็นต้น

1.  การใช้ทรัพยากรอย่างมีประสิทธิภาพ และการดูแลรักษาสิ่งแวดล้อม

  บริษัทส่งเสริมให้มีการใช้ทรัพยากรอย่างมีประสิทธิภาพ ให้เกิดประโยชน์สูงสุด
  โดยคำนึงถึงผลกระทบต่อสิ่งแวดล้อม และได้ติดตามประเมินผลกระทบ
  และกำหนดมาตรการเพื่อป้องกันและบรรเทาผลกระทบที่อาจเกิดขึ้นอย่างมีระบบ
  โดยบริษัทได้กำหนดนโยบายอนุรักษ์พลังาน
  และจัดตั้งคณะทำงานเพื่อดำเนินการจัดการพลังงานให้สอดคล้องกับนโยบายอนุรักษ์พลังงาน

2.  การเคารพหลักสิทธิมนุษยชน

  บริษัทกำหนดให้กรรมการ ผู้บริหาร และพนักงานของบริษัท
  และบริษัทย่อยทุกคนปฏิบัติตามจรรยาบรรณธุรกิจในเรื่องการเคารพหลักสิทธิมนุษยชน เช่น

-   ยึดมั่นในระบอบประชาธิปไตย และส่งเสริมให้พนักงานใช้สิทธิเลือกตั้งตามรัฐธรรมนูญ

-   ปฏิบัติต่อพนักงานบนพื้นฐานของศักดิ์ศรีของความเป็นมนุษย์
    และให้ความเคารพต่อสิทธิหน้าที่ส่วนบุคคล

-   สนับสนุนและเคารพในการปกป้องสิทธิมนุษยชน
    โดยหมั่นตรวจตราดูแลมิให้บริษัทเข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
    ไม่สนับสนุนการบังคับใช้แรงงาน (forced labor) ต่อต้านการใช้แรงงานเด็ก (child
    labor) เป็นต้น

-   ส่งเสริมให้มีการเฝ้าระวังการปฏิบัติตามข้อกำหนดด้านสิทธิมนุษยชนภายในบริษัท
    และกระตุ้นให้มีการปฏิบัติตามหลักการสิทธิมนุษยชนตามมาตรฐานสากล

  โดยที่ผ่านมา ไม่เคยมีการรายงานหรือการร้องเรียนเกี่ยวกับการฝ่าฝืนในเรื่องสิทธิมนุษยชน

1.  ทรัพย์สินทางปัญญาหรือลิขสิทธิ์

  บริษัทกำหนดให้กรรมการ ผู้บริหาร และพนักงานของบริษัท
  และบริษัทย่อยทุกคนปฏิบัติตามจรรยาบรรณธุรกิจในเรื่องทรัพย์สินทางปัญญาหรือลิขสิทธิ์ ดังนี้

-   ปกป้องทรัพย์สินทางปัญญาของบริษัท
    และหลีกเลี่ยงการละเมิดสิทธิในทรัพย์สินทางปัญญาของบุคคล

  อื่น

-   ปฏิบัติให้สอดคล้องกับกฎหมาย ข้อบังคับและข้อผูกพันตามสัญญาทั้งหมด
    เกี่ยวกับสิทธิในทรัพย์สินทาง

  ปัญญาของบุคคลอื่น รวมถึงสิทธิบัตร ลิขสิทธิ์ ความลับทางการค้าและข้อมูลกรรมสิทธิ์อื่นๆ

-   ไม่ละเมิดหรือนำสิทธิในทรัพย์สินทางปัญญาของบุคคลอื่นไปใช้ในทางที่ผิด

-   ในกรณีที่งานอันมีลิขสิทธิ์หรือทรัพย์สินทางปัญญาอื่นใดเกิดขึ้น จากการปฏิบัติงานของพนักงาน
    ลิขสิทธิ์

หรือทรัพย์สินทางปัญญาเหล่านั้นย่อมตกเป็นของบริษัท

  โดยที่ผ่านมา
  ไม่เคยมีการรายงานหรือการร้องเรียนเกี่ยวกับการละเมิดทรัพย์สินทางปัญญาหรือลิขสิทธิ์

3.  การต่อต้านการติดสินบน และการคอรัปชั่น

  บริษัทกำหนดให้กรรมการ ผู้บริหาร และพนักงานของบริษัท
  และบริษัทย่อยทุกคนปฏิบัติตามจรรยาบรรณธุรกิจในเรื่องการต่อต้านการติดสินบน และการคอรัปชั่น
  ดังนี้

-   ไม่เสนอให้ค่าตอบแทน จ่ายสินบน เรียกร้อง ตกลงหรือรับสินบนจากบุคคลอื่น หรือหน่วยงานอื่น
    ในทุกรูปแบบ ไม่ว่าจะเป็นการดำเนินการโดยทางตรงหรือทางอ้อม
    เพื่อให้มีการตอบแทนการปฏิบัติที่เอื้อประโยชน์ต่อกัน
    หรือหวังผลประโยชน์เกี่ยวกับงานของบริษัท

-   ไม่ทำธุรกรรมโดยไม่ชอบธรรม ซึ่งเกี่ยวข้องกับเจ้าหน้าที่ภาครัฐ บุคคลอื่น หรือหน่วยงานอื่น
    โดยทางตรงหรือทางอ้อม

-   ไม่บริจาคเงิน หรือจ่ายเงินเพื่ออำนวยความสะดวก หรือให้เงินสนับสนุนใดๆ
    แก่บุคคลอื่นหรือหน่วยงานอื่น เพื่อเป็นช่องทางในการจ่ายสินบน

-   ไม่สนับสนุนเงินหรือประโยชน์อื่นใด ไม่ว่าทางตรงหรือทางอ้อมให้แก่พรรคการเมือง
    กลุ่มทางการเมือง หรือบุคคลใดที่เกี่ยวพันกับการเมือง
    เพื่อให้ได้รับประโยชน์ในการดำเนินธุรกิจของบริษัท หรือเพื่อประโยชน์ของตนเองและพวกพ้อง

  โดยที่ผ่านมา ไม่เคยมีการรายงานหรือการร้องเรียนเกี่ยวกับการติดสินบนและการคอรัปชั่น

หมวด 4 การเปิดเผยข้อมูลและความโปร่งใส

บริษัทตระหนักถึงความสำคัญของการเปิดเผยข้อมูลที่เกี่ยวข้องกับบริษัท ทั้งข้อมูลทางการเงิน
และข้อมูลที่ไม่ใช่ทางการเงินอย่างถูกต้อง ครบถ้วน ทันเวลา โปร่งใส ผ่านช่องทางต่างๆ ดังนี้

-   ระบบการเผยแพร่ข้อมูลของตลาดหลักทรัพย์ และเว็บไซต์ของสำนักงาน ก.ล.ต.

-   เว็บไซต์ของบริษัท www.eicsemi.com ซึ่งมีทั้งภาษาไทยและภาษาอังกฤษ

-   การให้ข้อมูลต่อนักวิเคราะห์และนักลงทุนที่มาเยี่ยมชม และหารือกับผู้บริหารของบริษัท

-   การจัดส่งเอกสารให้แก่ผู้ถือหุ้นทางไปรษณีย์

บริษัทมีการเปิดเผยข้อมูลเป็นไปตามข้อกำหนดของสำนักงาน ก.ล.ต. และตลาดหลักทรัพย์
โดยเลขานุการบริษัท เป็นผู้รับผิดชอบในเรื่องดังกล่าว

บริษัทได้จัดให้มีแผนกลงทุนสัมพันธ์ e-mail: eic@eicsemi.com  โทรศัพท์  02 7394580
 เพื่อเป็นตัวแทนในการสื่อสารกับนักลงทุน ผู้ถือหุ้น นักวิเคราะห์หลักทรัพย์
และหน่วยงานอื่นที่เกี่ยวข้อง ทั้งนี้ เลขานุการบริษัทจะรับผิดชอบ งานในส่วนของนักลงทุนสัมพันธ์
และการให้ข้อมูลแก่นักลงทุนที่ได้มีการสอบถามเข้ามายังบริษัท

  ช่องทางในการติดต่อ

บริษัทมีช่องทางให้ผู้มีส่วนได้ส่วนเสียสามารถส่งข้อเสนอแนะ ความคิดเห็น หรือคำถาม
รวมทั้งข้อร้องเรียนมายังบริษัทผ่านทางเลขานุการบริษัท e-mail: kiat@eicsemi.com โทรศัพท์
02 7394580 หรือแผนกลงทุนสัมพันธ์ e-mail: eic@eicsemi.com  โทรศัพท์  02 7394580
 โดยที่อยู่ทางไปรษณีย์ ได้แก่ บริษัท อุตสาหกรรม อีเล็คโทรนิคส์ จำกัด (มหาชน) 65,68
ฉลองกรุงซอย 31 ถนนฉลองกรุง เขตลาดกระบัง กรุงเทพฯ 10520 ทั้งนี้
ในกรณีที่เป็นประเด็นสำคัญ หรือเป็นเรื่องที่อาจก่อให้เกิดความเสียหายต่อบริษัท
เลขานุการบริษัทจะนำเสนอเรื่องดังกล่าวต่อคณะกรรมการบริษัทต่อไป

  บริษัท ไม่เคยมีประวัติการถูกสั่งให้แก้ไขงบการเงินโดยสำนักงาน ก.ล.ต
  รวมทั้งได้เปิดเผยงบการเงินประจำปี และรายไตรมาสต่อผู้ถือหุ้น
  และนักลงทุนภายในเวลากำหนด

หมวด 5 ความรับผิดชอบของคณะกรรมการ

โครงสร้างการจัดการองค์กร ณ วันที่ 31 ธันวาคม 2555

[]

โครงสร้างกรรมการบริษัท

1.  ปัจจุบันคณะกรรมการบริษัทประกอบด้วยกรรมการจำนวน 7 ท่าน ดังนี้

    -   กรรมการที่เป็นผู้บริหาร 4 ท่าน

    -   กรรมการที่ไม่ได้เป็นผู้บริหาร 3 ท่านโดยเป็นกรรมการจากภายนอก
        และเป็นกรรมการอิสระ 3 ท่าน คิดเป็นสัดส่วนมากกว่า 1 ใน 3
        ของจำนวนกรรมการทั้งคณะ

2.  บริษัทมีการแบ่งแยกบทบาทหน้าที่
    และความรับผิดชอบในการปฏิบัติงานของคณะกรรมการบริษัทและฝ่ายบริหาร
    ออกจากกันอย่างชัดเจน และเป็นลายลักษณ์อักษร

3.  กรรมการบริษัททุกท่าน ดำรงตำแหน่งกรรมการบริษัทจดทะเบียนไม่เกิน 5 บริษัท

4.  เลขานุการบริษัท เป็นผู้ทำหน้าที่ในการดูแลกิจกรรมของคณะกรรมการบริษัท
    รวมทั้งประสานงานในการแจ้งผู้ที่เกี่ยวข้องให้มีการปฏิบัติตามมติคณะกรรมการบริษัท

คณะกรรมการบริษัท ณ วันที่ 31 ธันวาคม 2555

+---+------------------+-----------------+---+-------------+---+------------+
|   | ชื่อ นามสกุล        | ตำแหน่ง          | ว |             |   | จำนวนปีท    |
|   |                  |                 | ัน |             |   | ี่ดำรงตำแหน่ง |
|   |                  |                 | ท |             |   |            |
|   |                  |                 | ี่ไ |             |   |            |
|   |                  |                 | ด |             |   |            |
|   |                  |                 | ้ร |             |   |            |
|   |                  |                 | ับ |             |   |            |
|   |                  |                 | ก |             |   |            |
|   |                  |                 | า |             |   |            |
|   |                  |                 | ร |             |   |            |
|   |                  |                 | แ |             |   |            |
|   |                  |                 | ต |             |   |            |
|   |                  |                 | ่ง |             |   |            |
|   |                  |                 | ต |             |   |            |
|   |                  |                 | ั้ง |             |   |            |
|   |                  |                 | ค |             |   |            |
|   |                  |                 | ร |             |   |            |
|   |                  |                 | ั้ง |             |   |            |
|   |                  |                 | แ |             |   |            |
|   |                  |                 | ร |             |   |            |
|   |                  |                 | ก |             |   |            |
+---+------------------+-----------------+---+-------------+---+------------+
| 1 | นายศราวุธ จินต์วุฒิ   | ประธานกรรมการ   | 1 |             |   | 10 ปี       |
|   |                  |                 | 4 |             |   |            |
|   |                  |                 | ก |             |   |            |
|   |                  |                 | ุม |             |   |            |
|   |                  |                 | ภ |             |   |            |
|   |                  |                 | า |             |   |            |
|   |                  |                 | พ |             |   |            |
|   |                  |                 | ัน |             |   |            |
|   |                  |                 | ธ์ |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 2 | นายกมล จันทิมา     | กรรมการบริษัท     | 1 |             |   | 10 ปี       |
|   |                  |                 | 4 |             |   |            |
|   |                  | ประธา           | ก |             |   |            |
|   |                  | นกรรมการตรวจสอบ | ุม |             |   |            |
|   |                  | กรรมการอิสระ     | ภ |             |   |            |
|   |                  |                 | า |             |   |            |
|   |                  |                 | พ |             |   |            |
|   |                  |                 | ัน |             |   |            |
|   |                  |                 | ธ์ |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 3 | รศ. ดร. วิสุทธิ์     | กรรมการบริษัท     | 1 |             |   | 10 ปี       |
|   | ฐิติรุ่งเรือง         |                 | 4 |             |   |            |
|   |                  | กรรมการตรวจสอบ  | ก |             |   |            |
|   |                  |                 | ุม |             |   |            |
|   |                  | ประธานกรรมก     | ภ |             |   |            |
|   |                  | ารกำหนดค่าตอบแทน | า |             |   |            |
|   |                  |                 | พ |             |   |            |
|   |                  | ประ             | ัน |             |   |            |
|   |                  | ธานกรรมการสรรหา | ธ์ |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 4 | นายวิทยา จักรเพ็ชร  | กรรมการผู้จัดการ   | 1 |             |   | 10 ปี       |
|   |                  |                 | 4 |             |   |            |
|   |                  | กรรมการบริหาร    | ก |             |   |            |
|   |                  |                 | ุม |             |   |            |
|   |                  | กรรมก           | ภ |             |   |            |
|   |                  | ารกำหนดค่าตอบแทน | า |             |   |            |
|   |                  |                 | พ |             |   |            |
|   |                  | กรรมการสรรหา    | ัน |             |   |            |
|   |                  |                 | ธ์ |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 5 | นายสง่า วนาสินชัย   | กรรมการบริษัท     | 1 |             |   | 10 ปี       |
|   |                  |                 | 4 |             |   |            |
|   |                  | กรรมการบริหาร    | ก |             |   |            |
|   |                  |                 | ุม |             |   |            |
|   |                  | กรรมการสรรหา    | ภ |             |   |            |
|   |                  |                 | า |             |   |            |
|   |                  |                 | พ |             |   |            |
|   |                  |                 | ัน |             |   |            |
|   |                  |                 | ธ์ |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 6 | นางทิพย์วรรณ       | กรรมการบริษัท     | 2 |             |   | 10 ปี       |
|   | จักรเพ็ชร          |                 | 2 |             |   |            |
|   |                  | กรรมการบริหาร    | ก |             |   |            |
|   |                  |                 | ร |             |   |            |
|   |                  |                 | ก |             |   |            |
|   |                  |                 | ฏ |             |   |            |
|   |                  |                 | า |             |   |            |
|   |                  |                 | ค |             |   |            |
|   |                  |                 | ม |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 4 |             |   |            |
|   |                  |                 | 6 |             |   |            |
+---+------------------+-----------------+---+-------------+---+------------+
| 7 | นายประทีป         | กรรมการบริษัท     | 2 |             |   | 5 เดือน     |
|   | บุปผาอินทร์         |                 | ก |             |   |            |
|   |                  | กรรมการตรวจสอบ  | ร |             |   |            |
|   |                  |                 | ก |             |   |            |
|   |                  | กรรมการอิสระ     | ฏ |             |   |            |
|   |                  |                 | า |             |   |            |
|   |                  |                 | ค |             |   |            |
|   |                  |                 | ม |             |   |            |
|   |                  |                 | 2 |             |   |            |
|   |                  |                 | 5 |             |   |            |
|   |                  |                 | 5 |             |   |            |
|   |                  |                 | 5 |             |   |            |
+---+------------------+-----------------+---+-------------+---+------------+
|   | กรรมการท         |                 |   |             |   |            |
|   | ี่ขอลาออกในระหว่างปี |                 |   |             |   |            |
|   | 2555             |                 |   |             |   |            |
+---+------------------+-----------------+---+-------------+---+------------+
|   | นางสุนิสา ปฐมพฤกษ์  | กรรมการบริษัท     |   | 14 กุมภาพันธ์  | ล |            |
|   |                  |                 |   | 2546        | า |            |
|   |                  | กรรมการบริหาร    |   |             | อ |            |
|   |                  |                 |   |             | อ |            |
|   |                  | กรรมก           |   |             | ก |            |
|   |                  | ารกำหนดค่าตอบแทน |   |             | 2 |            |
|   |                  |                 |   |             | พ |            |
|   |                  |                 |   |             | . |            |
|   |                  |                 |   |             | ค |            |
|   |                  |                 |   |             | 2 |            |
|   |                  |                 |   |             | 5 |            |
|   |                  |                 |   |             | 5 |            |
|   |                  |                 |   |             | 5 |            |
+---+------------------+-----------------+---+-------------+---+------------+
|   | ดร. อรัญ ธรรมโน   | ร               |   | 14 กุมภาพันธ์  | ล |            |
|   |                  | องประธานกรรมการ |   | 2546        | า |            |
|   |                  |                 |   |             | อ |            |
|   |                  | ประธา           |   |             | อ |            |
|   |                  | นกรรมการตรวจสอบ |   |             | ก |            |
|   |                  |                 |   |             | 1 |            |
|   |                  |                 |   |             | 4 |            |
|   |                  |                 |   |             | พ |            |
|   |                  |                 |   |             | . |            |
|   |                  |                 |   |             | ค |            |
|   |                  |                 |   |             | 2 |            |
|   |                  |                 |   |             | 5 |            |
|   |                  |                 |   |             | 5 |            |
|   |                  |                 |   |             | 5 |            |
+---+------------------+-----------------+---+-------------+---+------------+

บทบาท หน้าที่ และความรับผิดชอบของคณะกรรมการ

-   คณะกรรมการบริษัทมีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
    และ ข้อบังคับของบริษัทตลอดจนมติของที่ประชุมผู้ถือหุ้น ด้วยความซื่อสัตย์สุจริต
    และความระมัดระวังรักษา ผลประโยชน์ของบริษัท

  ทั้งนี้ ในการดำเนินงานที่ผ่านมา กรรมการบริษัทไม่มีประวัติการกระทำผิดกฎหมาย กฎระเบียบ
  และข้อกำหนดของสำนักงาน ก.ล.ต. และตลาดหลักทรัพย์

-   คณะกรรมการบริษัททำหน้าที่พิจารณา
    และให้ความเห็นชอบในเรื่องที่สำคัญเกี่ยวกับการดำเนินงานของบริษัท เช่น วิสัยทัศน์ พันธกิจ
    กลยุทธ์ เป้าหมายทางการเงิน งบประมาณ กฎบัตรของคณะกรรมการชุดย่อย เป็นต้น
    รวมทั้งกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้อย่างมีประสิทธิภาพ
    และประสิทธิผล รวมทั้งได้จัดให้มีระบบการติดตาม ปรับปรุง
    และประเมินผลการดำเนินงานเปรียบเทียบกับแผนงาน และงบประมาณที่กำหนดไว้ ทั้งนี้
    เพื่อเป็นการเพิ่มมูลค่าสูงสุดให้กับบริษัท

-   ในด้านบทบาทหน้าที่และความรับผิดชอบในการปฏิบัติงานของคณะกรรมการบริษัทและฝ่ายบริหาร
    บริษัทได้จัดให้มีการแบ่งแยกกันอย่างชัดเจนทั้งด้านโครงสร้าง
    มีการกำหนดระดับอำนาจดำเนินการในแต่ละด้านไว้อย่างชัดเจน รวมทั้งได้มีการสื่อสารบทบาท
    หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

-   คณะกรรมการบริษัทเป็นผู้ริเริ่ม มีส่วนร่วมในการจัดทำ และอนุมัตินโยบายการกำกับดูแลกิจการ
    และจรรยาบรรณธุรกิจ เพื่อให้กรรมการ ผู้บริหารและพนักงานของบริษัท
    ยึดถือเป็นแนวทางในการปฏิบัติเพื่อให้บรรลุพันธกิจในการดำเนินงาน
    ซึ่งได้มีการสื่อสารให้เป็นที่ทราบและเข้าใจทั่วทั้งองค์กร

-   จรรยาบรรณธุรกิจของบริษัทมีการกำหนดเกี่ยวกับ จรรยาบรรณในการดำเนินธุรกิจ-
    จรรยาบรรณต่อผู้มีส่วนได้เสียกลุ่มต่างๆ ได้แก่ ผู้ถือหุ้น พนักงาน ลูกค้า คู่ค้า เจ้าหนี้
    คู่แข่งทางการค้า สังคมและสิ่งแวดล้อม- จรรยาบรรณพนักงานในด้านต่างๆ เช่น
    ความขัดแย้งทางผลประโยชน์ การรักษาความลับ การจัดหา การใช้ข้อมูลภายใน
    การต่อต้านการติดสินบนและการคอรัปชั่น เป็นต้น-

-   คณะกรรมการบริษัทมีการกำหนดนโยบายเกี่ยวกับความขัดแย้งทางผลประโยชน์ไว้ในจรรยาบรรณธุรกิจของบริษัทเป็นหัวข้อที่ชัดเจน
    อีกทั้งได้จัดให้มีขั้นตอนในการดูแลรายการที่อาจก่อให้เกิดความขัดแย้งทางผลประโยชน์
    และระเบียบปฏิบัติเรื่องรายการที่เกี่ยวโยงกัน ซึ่งเป็นไปตามข้อกำหนดของสำนักงาน ก.ล.ต.
    ทั้งนี้ หากรายการใดจะต้องผ่านการเห็นชอบจากคณะกรรมการบริษัทและ/หรือที่ประชุมผู้ถือหุ้น
    รายการดังกล่าวจะได้รับการพิจารณากลั่นกรองโดยคณะกรรมการตรวจสอบก่อน
    โดยคณะกรรมการตรวจสอบจะมีการให้ความเห็นต่อการเข้าทำรายการดังกล่าว
    และในกรณีที่คณะกรรมการบริษัทมีความเห็นที่แตกต่างจากคณะกรรมการตรวจสอบ
    บริษัทก็จะมีการเปิดเผยความเห็นที่แตกต่างดังกล่าวด้วย
    โดยในกรณีที่มีกรรมการที่มีส่วนได้ส่วนเสียในวาระใด ๆ
    กรรมการท่านนั้นจะไม่มีสิทธิออกเสียงในวาระดังกล่าว

-   บริษัทมีระบบการควบคุมภายใน
    และระบบการติดตามควบคุมดูแลการดำเนินงานของบริษัทย่อยอย่างเหมาะสมและมีประสิทธิผล
    ดังรายละเอียดในหัวข้อ
    “แบบสรุปความเห็นเกี่ยวกับความเพียงพอและความเหมาะสมของระบบการควบคุมภายใน
    ประจำปี 2555”

-   เพื่อเป็นการประเมินความมีประสิทธิผลของระบบการควบคุมภายในที่ได้กำหนดไว้
    บริษัทได้จัดให้มีหน่วยงานตรวจสอบภายใน ซึ่งเป็นหน่วยงานอิสระเพื่อทำหน้าที่ตรวจสอบ
    ประเมิน และให้ข้อเสนอแนะ โดยมีการรายงานด้านการตรวจสอบต่อคณะกรรมการตรวจสอบ
    และรายงานด้านการบริหารต่อกรรมการผู้จัดการ ทั้งนี้
    คณะกรรมการบริษัทและคณะกรรมการตรวจสอบได้พิจารณาแบบประเมินความเพียงพอของระบบการควบคุมภายใน
    และให้ความเห็นในเรื่องดังกล่าวเป็นประจำทุกปี

การประชุมคณะกรรมการ

-   คณะกรรมการบริษัทได้มีการกำหนดตารางการประชุมล่วงหน้าเป็นรายปี
    และแจ้งให้กรรมการแต่ละคนทราบกำหนดการดังกล่าว
    เพื่อให้กรรมการสามารถจัดเวลาและเข้าร่วมประชุมได้ โดยมีกำหนดการประชุมขั้นต่ำจำนวน
    6 ครั้งต่อปี ซึ่งเหมาะสมกับการทำหน้าที่ของคณะกรรมการบริษัท และลักษณะธุรกิจของบริษัท
    อย่างไรก็ตาม อาจมีการประชุมพิเศษเพิ่มตามความจำเป็น ทั้งนี้
    ประธานกรรมการและกรรมการผู้จัดการจะร่วมกันพิจารณากำหนดวาระการประชุม
    และกรรมการบริษัทแต่ละคนมีความเป็นอิสระที่จะเสนอเรื่องเข้าสู่วาระการประชุม

-   ในปี 2555 มีการประชุมพิ่เศษเพิ่มขึ้น 3
    ครั้งเพื่อพิจารณาแต่งตั้งกรรมการใหม่แทนกรรมการที่ลาออก
    และเพื่อพิจารณาการเข้าร่วมการประมูลซองประกวดราคากับการรถไฟแห่งประเทศไทยเพื่อเป็นการเพิ่มโอกาสทางธุรกิจ

-   ในปี 2555 กรรมการแต่ละคนเข้าร่วมประชุมอย่างสม่ำเสมอ คิดเป็นร้อยละ 89
    ของการประชุมคณะกรรมการทั้งหมด

-   บริษัทมีการจัดส่งหนังสือเชิญประชุมพร้อมเอกสารประกอบการประชุมในวาระต่าง
    ๆโดยมีรายละเอียดประกอบวาระการประชุมอย่างชัดเจน และเพียงพอในการพิจารณา
    ให้กรรมการบริษัททราบล่วงหน้าก่อนการประชุมอย่างน้อย 5 วัน
    เพื่อให้กรรมการบริษัทได้มีเวลาศึกษาข้อมูลอย่างเพียงพอก่อนเข้าร่วมประชุม

-   เลขานุการบริษัทจัดให้มีการบันทึกรายงานการประชุมอย่างถูกต้อง ครบถ้วน ซึ่งมีรายละเอียด
    เช่น ชื่อกรรมการที่เข้าร่วมประชุมและขาดประชุม สรุปสาระสำคัญ
    รวมทั้งมติคณะกรรมการบริษัทไว้อย่างชัดเจน ทั้งนี้
    ผู้ถือหุ้นสามารถตรวจสอบได้โดยเป็นไปตามที่กฎหมายกำหนด

การประเมินตนเองของคณะกรรมการ

-   บริษัทยังไม่มีระบบการประเมินผลของคณะกรรมการบริษัท
    และคณะกรรมการชุดย่อยอย่างเป็นลายลักษณ์

อักษร แต่อย่างไรก็ตาม
ที่ผ่านมาคณะกรรมการบริษัทและคณะกรรมการมีการปฏิบัติหน้าที่อย่างครบถ้วน และมีน

การปรับปรุงประสิทธิผลในการปฏิบัติหน้าที่ให้ดีขึ้นอย่างต่อเนื่อง

-   นอกจากนี้ ในการประชุมคณะกรรมการบริษัททุกครั้งทุกครั้งหลังจากการประชุมเสร็จสิ้น
    โดยจะมีการร่วมกัน

ปรึกษาหารือถึงแนวทางการดำเนินงานทุกครั้ง

การแต่งตั้งและการถอดถอนกรรมการบริษัท

1.  ตามข้อบังคับของบริษัทกรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่า
    5 คน และตามหลักการกำกับดูแลกิจการที่ดีของตลาดหลักทรัพฯ
    มีกรรมการที่เป็นอิสระไม่น้อยกว่า 3 และกรรมการบริษัทอย่างน้อย 1 คน
    ต้องเป็นผู้มีความรู้ด้านบัญชีและการเงิน

บริษัท มีกรรมการอิสระ 3 คน โดยกรรมการทั้งหมดมีถิ่นที่อยู่ในประเทศไทย
และมีกรรมการผู้มีความเชี่ยวชาญด้านบัญชีการเงิน 1 คน คือ นายกมล จันทิมา

2.  ให้ที่ประชุมผู้ถือหุ้นเลือกตั้งกรรมการ
    ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสมเพื่อเสนอต่อคณะกรรมการบริษัท
    เพื่อนำเสนอต่อที่ประชุมผู้ถือหุ้น ตามหลักเกณฑ์ดังต่อไปนี้

    1.  ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

    2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งตามวาระหนึ่งในสาม
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4.  ในกรณีตำแหน่งกรรมการว่างลงเพราะเหตุอื่นนอกจากถึงคราวออกจากตามวาระ
    คณะกรรมการอาจเลือกตั้งบุคคลซึ่งมีคุณสมบัติและไม่มีลักษณะต้องห้ามตามข้อบังคับบริษัทเข้าเป็นกรรมการแทนในตำแหน่งที่ว่างในการประชุมคณะกรรมการบริษัท
    คราวถัดไปก็ได้ เว้นแต่วาระของกรรมการที่พ้นจากตำแหน่งจะเหลือน้อยกว่า 2 เดือน
    ทั้งนี้บุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

การแยกตำแหน่งประธานกรรมการและกรรมการผู้จัดการ

เพื่อให้การแบ่งแยกหน้าที่ในเรื่องการกำหนดนโยบายของบริษัท
และการบริหารงานประจำออกจากกัน และเพื่อให้กรรมการทำหน้าที่สอดส่อง ดูแล
และประเมินผลการบริหารงานได้อย่างมีประสิทธิภาพ บริษัท กำหนดให้ประธานกรรมการ
และกรรมการผู้จัดการเป็นคนละบุคคลกันเสมอ
ประธานกรรมการต้องคอยสอดส่องดูแลการบริหารจัดการของฝ่ายบริหาร คอยให้คำแนะนำ
ช่วยเหลือ แต่ต้องไม่มีส่วนร่วม และไม่ก้าวก่ายในการบริหารงานปกติประจำวัน
โดยให้เป็นหน้าที่ของ กรรมการผู้จัดการภายใต้กรอบอำนาจที่ได้รับจากคณะกรรมการ นอกจากนี้
ประธานกรรมการต้องมีภาวะผู้นำ ดูแลกรรมการมิให้อยู่ภายใต้อิทธิพลของฝ่ายบริหาร
โดยทำหน้าที่ประธานในที่ประชุมทั้งในการประชุมคณะกรรมการ
และการประชุมผู้ถือหุ้นอย่างเป็นธรรม มีประสิทธิภาพ
สนับสนุนและผลักดันให้ผู้เข้าร่วมประชุมใช้สิทธิออกเสียง
ปฏิบัติตามหลักการกำกับดูแลกิจการที่ดีอย่างเคร่งครัด

การกำหนดคุณสมบัติคณะกรรมการอิสระ

คณะกรรมการได้กำหนดคุณสมบัติกรรมการอิสระไว้ดังนี้

-   คณะกรรมการตรวจสอบเป็นกรรมการอิสระ ถือหุ้นไม่เกินร้อยละ 1 ของทุนชำระแล้วของบริษัท
    และบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

-   ไม่มีความสัมพันธ์ กับบริษัทและบริษัทที่เกี่ยวข้องในลักษณะที่มีส่วนได้เสีย
    หรือได้ผลประโยชน์ในด้านการเงินหรือการบริหารงาน ทั้งในปัจจุบันและช่วง 2 ปีก่อน
    เป็นกรรมการอิสระ

-   ไม่มีส่วนร่วมในการบริหารงาน หรือเป็นที่ปรึกษาที่ได้รับเงินเดือนประจำ หรือผู้มีอำนาจควบคุม

-   เป็นกรรมการที่ไม่มีความสัมพันธ์ทางธุรกิจ เช่น ซื้อ/ ขายสินค้าหรือบริการ ซื้อขายสินทรัพย์
    ให้/รับความช่วยเหลือทางการเงิน

-   ไม่มีความสัมพันธ์กับบุคคลที่ให้บริการด้านวิชาชีพแก่บริษัท เช่นผู้สอบบัญชี ที่ปรึกษากฏหมาย
    ที่ปรึกษาทางการเงิน หรือผู้ประเมินราคาทรัพย์สิน

-   ไม่มีความสัมพันธ์กับผู้บริหาร ผู้ถือหุ้นรายใหญ่
    และไม่มีผลประโยชน์หรือส่วนได้เสียกับธุรกิจของบริษัท

รายชื่อกรรมการอิสระ

+------------------------------------------------+---------------------+
| 1.  นายกมล จันทิมา                               | กรรมการอิสระ         |
+------------------------------------------------+---------------------+
| 2. รศ.ดร.วิสุทธิ์ ฐิติรุ่งเรือง                         | กรรมการอิสระ         |
+------------------------------------------------+---------------------+
| 3. นายประทีป บุปผาอินทร์                           | กรรมการอิสระ         |
+------------------------------------------------+---------------------+

การจัดตั้งคณะกรรมการชุดย่อย

คณะกรรมการบริษัท
จัดให้มีคณะกรรมการชุดย่อยเพื่อทำหน้าที่ช่วยศึกษาและกลั่นกรองงานของคณะกรรมการดังนี้

1. คณะกรรมการตรวจสอบ

  คณะกรรมการตรวจสอบเป็นส่วนหนึ่งของคณะกรรมการ
  โดยแต่งตั้งจากคณะกรรมการบริษัทอย่างน้อย 3 คน และอย่างน้อย 1 คน ต้องมีความรู้ด้านบัญชี
  / การเงิน กรรมการตรวจสอบเป็นกรรมการอิสระ
  โดยมีคุณสมบัติเกี่ยวกับความเป็นอิสระตามประกาศสำนักงานคณะกรรมการกำกับหลักทรัพย์และตลาดหลักทรัพย์

  หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ
    โดยประสานงานกับผู้สอบบัญชีและผู้บริหารที่รับผิดชอบ
    ในการจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิภาพ โดยสอบทานร่วมกับผู้สอบบัญชี
    และ/หรือผู้ตรวจสอบภายใน

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอ แต่งตั้ง และเสนอค่าตอบแทนผู้สอบบัญชีของบริษัท
    โดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

-   พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   สอบทานระบบการบริหารความเสี่ยง(Risk Management) ของบริษัท

-   จัดทำรายงานการสอบทานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    รวมทั้งให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินถึง
    ความถูกต้องครบถ้วนและเชื่อถือได้
    และความเห็นเกี่ยวกับความเพียงพอของระบบการควบคุมภายในของบริษัทลงนาม
    โดยประธานคณะกรรมการตรวจสอบร่วมให้ความเห็นในการพิจารณาผลงานการแต่งตั้ง
    การถอดถอน และกำหนดค่าตอบแทนของผู้ตรวจสอบภายใน

-   ร่วมให้ความเห็นในการพิจารณาผลงานการแต่งตั้ง การถอดถอน
    และกำหนดค่าตอบแทนของผู้ตรวจสอบภายในในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเชิญให้ฝ่ายจัดการ
    ผู้บริหารหรือพนักงานของบริษัท ที่เกี่ยวข้องมาให้ความเห็น
    ร่วมประชุมหรือส่งเอกสารตามที่เห็นว่าเกี่ยวข้องจำเป็น

-   พิจารณาตรวจสอบและให้ความเห็นเกี่ยวกับธุรกรรมทางการค้าที่เกิดขึ้นระหว่างบริษัทกับตัวแทนจำหน่ายทุกไตรมาส
    ในเรื่องของความสมเหตุสมผลของราคา และเงื่อนไขต่าง ๆ

-   จัดทำสรุปความเห็นของคณะกรรมการตรวจสอบในเรื่องของการขายผ่านตัวแทนจำหน่ายในระหว่างปีเพื่อเปิดเผยไว้ในรายงานประจำปีของบริษัท

ในปี 2555 มีการประชุม 11 ครั้ง โดยมีการรายงานต่อคณะกรรมการบริษัท.
และมีการประชุมร่วมกับผู้ตรวจสอบบัญชีภายนอกและหน่วยงานบัญชีในการสอบทาน
งบการเงินทุกไตรมาส

2. คณะกรรมการสรรหา

คณะกรรมการบริษัท ได้อนุมัติจัดแต่งตั้งคณะกรรมการสรรหาแทนกรรมการที่ลาออกในปี 2555
เมื่อวันที่ 9 สิงหาคม 2555 โดยแต่งตั้งจากกรรมการ 3 คน ทั้งนี้ ณ วันที่ 31 ธันวาคม 2555
ประกอบด้วยกรรมการ 3 ท่าน ดังรายชื่อต่อไปนี้

  ------- ------------------------ ------------------------- ---------------------
  ลำดับที่   ชื่อ – นามสกุล              ตำแหน่งในคณะกรรมการสรรหา   ตำแหน่งในคณะกรรมการ

  1.      รศ. ดร. วิสุทธิ์ ฐิติรุ่งเรือง    ประธานคณะกรรมการสรรหา     กรรมการอิสระ
                                                             กรรมการตรวจสอบ

  2.      นายวิทยา จักรเพ็ชร          กรรมการสรรหา              กรรมการผู้จัดการ

  3.      นายสง่า วนาสินชัย           กรรมการสรรหา              กรรมการบริหาร
  ------- ------------------------ ------------------------- ---------------------

หน้าที่และความรับผิดชอบของคณะกรรมการสรรหา

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการ กรรมการผู้จัดการ
    และผู้บริหาร

-   กำหนดวิธีการและหลักเกณฑ์การสรรหากรรมการบริษัท กรรมการผู้จัดการ ผู้บริหาร
    เพื่อให้เกิดความโปร่งใส

ทั้งนี้ ได้กำหนดวิธีการสรรหาบุคคลเพื่อแต่งตั้งเป็นกรรมการ ดังนี้

-   คณะกรรมการสรรหากำหนดคุณสมบัติของกรรมการที่ต้องการสรรหาทดแทน
    เพื่อให้มีองค์ประกอบและ

  คุณสมบัติตามกฎหมาย/ระเบียบที่เกี่ยวข้อง และกำหนดวิธีการเสนอรายชื่อผู้มีคุณสมบัติ

-   คณะกรรมการสรรหาสรุปผลการสรรหาและเสนอชื่อผู้มีความเหมาะสมที่จะเป็นกรรมการ
    พร้อมเหตุผล

  ประกอบและนำเสนอต่อคณะกรรมการบริษัท.

-   คณะกรรมการบริษัทพิจารณาคัดเลือกผู้มีคุณสมบัติเหมาะสมตามรายชื่อที่คณะกรรมการสรรหานำเสนอ

  เพื่อพิจารณาแต่งตั้งเป็นกรรมการหรือเพื่อเสนอรายชื่อต่อที่ประชุมผู้ถือหุ้นเพื่ออนุมัติแต่งตั้งเป็นกรรมการต่อไป

ในปี 2555 คณะกรรมการสรรหามีการประชุม1 ครั้ง
เพื่อพิจารณาเลือกตั้งกรรมการที่พ้นจากตำแหน่งตามวาระกลับเข้ามาเป็นกรรมการอีกวาระหนึ่ง
แล้วนำเสนอต่อคณะกรรมการบริษัทเพื่อพิจารณาให้เสนอต่อที่ประชุมสามัญผู้ถือหุ้นต่อไป

3. คณะกรรมการกำหนดค่าตอบแทน

คณะกรรมการบริษัท ได้อนุมัติจัดตั้งคณะกรรมการกำหนดค่าตอบแทน เมื่อวันที่ 9 สิงหาคม 2555
โดยแต่งตั้งจากกรรมการ 3 ท่าน ทั้งนี้ ณ วันที่ 31 ธันวาคม 2555
คณะกรรมการกำหนดค่าตอบแทน ประกอบด้วยกรรมการ 3 ท่าน ดังรายชื่อต่อไปนี้

  ------- ---------------- --------------------------------- ---------------------
  ลำดับที่   ชื่อ – นามสกุล      ตำแหน่งในคณะกรรมการกำหนดค่าตอบแทน   ตำแหน่งในคณะกรรมการ

  1.      รศ. ดร. วิสุทธิ์     ประธานคณะกรรมการกำหนดค่าตอบแทน     กรรมการอิสระ
          ฐิติรุ่งเรือง                                           กรรมการตรวจสอบ

  2.      นายวิทยา จักรเพ็ชร  กรรมการกำหนดค่าตอบแทน              กรรมการผู้จัดการ

  3.      นายประทีป         กรรมการกำหนดค่าตอบแทน              กรรมการตรวจสอบ
          บุปผาอินทร์                                           กรรมการอิสระ
  ------- ---------------- --------------------------------- ---------------------

หน้าที่และความรับผิดชอบของคณะกรรมการกำหนดค่าตอบแทน

-   ทำหน้าที่พิจารณาแนวทางการกำหนดค่าตอบแทนให้แก่คณะกรรมการและคณะผู้บริหาร

-   กำหนดวิธีการและหลักเกณฑ์การกำหนดค่าตอบแทนให้แก่กรรมการที่เป็นธรรมและสมเหตุสมผล
    และนำเสนอที่

ประชุมคณะกรรมการบริษัทหรือที่ประชุมผู้ถือหุ้นเพื่อพิจารณาอนุมัติ

ในปี 2555 มีการประชุม 1 ครั้ง
เพื่อพิจารณาค่าตอบแทนคณะกรรมการชุดต่างๆเพื่อนำเสนอต่อคณะกรรมการบริษัทพิจารณานำเสนอต่อที่ปะชุมสามัญผู้ถือหุ้นอนุมัติ

4. คณะกรรมการบริหาร

คณะกรรมการบริหาร เป็นคณะกรรมการชุดย่อย แต่งตั้งโดยคณะกรรมการบริษัท
ประกอบด้วยกรรมการ 4 คน ทั้งนี้ ณ วันที่ 31 ธันวาคม 2555 คณะกรรมการกำหนดค่าตอบแทน
ประกอบด้วยกรรมการ 4 ท่าน ดังรายชื่อต่อไปนี้

  ------- ----------------- -------------------------- ---------------------
  ลำดับที่   ชื่อ – นามสกุล       ตำแหน่งในคณะกรรมการบริหาร    ตำแหน่งในคณะกรรมการ

  1.      นายศราวุธ จินต์วุฒิ    ประธานกรรมการบริหาร         ประธานกรรมการบริษัท

  2.      นายวิทยา จักรเพ็ชร   กรรมการผู้จัดการ              กรรมการผู้จัดการ

  3.      นายสง่า วนาสินชัย    กรรมการบริหาร               กรรมการบริหาร

  4.      นางทิพย์วรรณ        กรรมการบริหาร               กรรมการบริหาร
          จักรเพ็ชร                                      
  ------- ----------------- -------------------------- ---------------------

หน้าที่และความรับผิดชอบของคณะกรรมการบริหาร

-   กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้น
    เพื่อนำเสนอให้คณะกรรมการบริษัทเพื่อพิจารณาเห็นชอบ

-   กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทพิจารณาเห็นชอบ

-   ตรวจสอบ ติดตามการดำเนินนโยบาย และแนวทางการบริหารงานด้านต่างๆ
    ของบริษัทที่กำหนดให้เป็นไปอย่างมีประสิทธิภาพเอื้อต่อสภาพการดำเนินธุรกิจ

-   ตรวจสอบติดตามผลการดำเนินงานของบริษัท ที่กำหนดให้เป็นไปตามแผนธุรกิจที่ได้รับอนุมัติไว้

-   พิจารณาในเบื้องต้นสำหรับโครงการลงทุนต่างๆ
    เพื่อนำเสนอให้คณะกรรมการบริษัทเพื่อพิจารณาอนุมัติต่อไป

-   ดำเนินการอื่นๆ ตามที่คณะกรรมการบริษัทมอบหมายเป็นคราว ๆ ไป

กรรมการผู้มีอำนาจลงนามผูกพัน

-   ตามหนังสือรับรองของบริษัท ได้กำหนดกรรมการผู้มีอำนาจลงลายมือชื่อแทนบริษัท
    ประกอบด้วย (1) นายศราวุธ จินต์วุฒิ 2) นายวิทยา จักรเพ็ชร 3) นายสง่า วนาสินชัย 4)
    นางทิพย์วรรณ จักรเพ็ชร สองในสี่คนนี้ลงลายมือชื่อร่วมกัน และประทับตราสำคัญของบริษัท

การกำหนดอำนาจอนุมัติวงเงิน

ในการกำหนดระดับอำนาจทางการเงิน
คณะกรรมการได้มีมติให้กำหนดวงเงินอนุมัติสำหรับการกู้ยืมหรือการขอสินเชื่อจากสถาบันการเงิน
รวมตลอดถึงการเข้าเป็นผู้ค้ำประกัน การชำระหรือค่าใช้จ่ายเพื่อทำธุรกิจตามปกติของบริษัทดังนี้

  ------------------------------- ---------------------------------------
                                  วงเงินอนุมัติ

  กรรมการผู้จัดการ                   ไม่เกิน 80ล้านบาท

  คณะกรรมการบริหาร                 ไม่เกิน 150ล้านบาท

  คณะกรรมการบริษัท                  ไม่จำกัดวงเงิน
  ------------------------------- ---------------------------------------

เลขานุการบริษัท

เพื่อให้เป็นไปตามหลักการกำกับดูแลกิจการที่ดีของบริษัทจดทะเบียนในหมวดความรับผิดชอบของคณะกรรมการ
และตามข้อกำหนดของพระราชบัญญัติหลักทรัพย์และตลาดหลักทรัพย์ คณะกรรมการบริษัท
จึงได้มอบหมายให้ เลขานุการบริษัท ทำหน้าที่การจัดการประชุม รวมทั้งดูแลกิจกรรมต่างๆ
ของคณะกรรมการ เพื่อให้กรรมการสามารถปฏิบัติหน้าที่ได้อย่างมีประสิทธิภาพและประสิทธิผล
และก่อให้เกิดประโยชน์สูงสุดต่อบริษัท รวมทั้งการจัดทำและเก็บรักษาเอกสาร อาทิ
หนังสือนัดประชุมคณะกรรมการ รายงานการประชุมคณะกรรมการ และรายงานประจำปีของบริษัท
หนังสือนัดประชุมผู้ถือหุ้น รายงานการประชุมผู้ถือหุ้น
และเก็บรักษารายงานการมีส่วนได้เสียที่รายงานโดยกรรมการหรือผู้บริหาร

ชื่อเลขานุการบริษัท

1.  นางสาววิไลพร บุตรดา เลขานุการบริษัท

การบริหารจัดการองค์กร

รายชื่อและตำแหน่งกรรมการ ผู้บริหาร

กรรมการและ ผู้บริหารที่ทำหน้าที่ บริหารจัดการ หรือเป็นฝ่ายจัดการของบริษัท ณ วันที่ 31
ธันวาคม 2555 มีรายชื่อ ดังต่อไปนี้

  ------------------------------------------- -------------------------------
  ชื่อ-ตำแหน่ง                                   ตำแหน่ง

  1. นายศราวุธ จินต์วุฒิ                           ประธานกรรมการ

  2. นายวิทยา จักรเพ็ชร                          กรรมการผู้จัดการ

  3. นางทิพย์วรรณ จักรเพ็ชร                       รองกรรมการผู้จัดการ

  4. นางภริตา จินาพุก                            ผู้จัดการฝ่ายบัญชีและการเงิน

  5. นางสาวฉันทนา จุนจันทร์                       ผู้จัดการฝ่าย Wafer และ Assembly

  6. นายยุทธนา หนิ้วยะวง์                         ผู้จัดการฝ่ายประกันคุณภาพ

  7. นายศรัณย์ พลชาติ                            ผู้จัดการฝ่ายวิจัยและพัฒนา

  8. นางสาวดารารัตน์ ดวงรักษา                    ผู้จัดการฝ่ายทรัพยากรบุคคล

  9. นางสาวสรัลธร เรืองอารีย์รัตน์                  ผู้จัดการฝ่ายจัดซื้อ

  10. นางสาวอรัญญา โซ๊ะสลาม                     ผู้จัดการฝ่ายวางแผนและควบคุมการผลิต

  11. นางสาววิไลพร บุตรดา                       ผู้จัดการฝ่ายบริหารและเลขานุการบริษัท
  ------------------------------------------- -------------------------------

ค่าตอบแทนกรรมการและผู้บริหาร

ค่าตอบแทนกรรมการ

ที่ประชุมผู้ถือหุ้นในการประชุมสามัญผู้ถือหุ้น ประจำปี 2555 เมื่อวันที่ 26 เมษายน 2555
มีมติอนุมัติค่าตอบแทนกรรมการ แยกเป็นดังนี้

1.  เบี้ยประชุมกรรมการบริษัท กรรมการบริหาร กรรมการตรวจสอบ กรรมการสรรหา

  และกรรมการกำหนดค่าตอบแทน ในอัตราครั้งละ 10,000 บาท และในอัตราครั้งละ

  15,000 บาท สำหรับประธานกรรมการบริษัท ประธานกรรมการบริหาร ประธาน

  กรรมการตรวจสอบ ประธานกรรมการสรรรหา และประธานกรรมการกำหนด

  ค่าตอบแทน

2.  ค่าพาหนะเดินทางสำหรับกรรมการบริษัท กรรมการบริหาร และกรรมการตรวจสอบ

  ที่ได้รับมอบหมายให้เข้ามาปฏิบัติหน้าที่ ที่สำนักงานหรือโรงงานเป็นประจำ ใน

  อัตราเดือนละ 30,000 บาท

3.  สำหรับค่าตอบแทนหรือสวัดดิการอื่นๆ ให้กำหนดตามความเหมาะสมตามผล

ประกอบการของบริษัท ทั้งนี้ค่าตอบแทนที่ตามข้อ 1,2, และ 3 เมื่อรวมกันแล้วใน

  รอบปีจ่ายได้ภายในวงเงินไม่เกิน 4,000,000 บาท

ค่าตอบแทนคณะกรรมการ ปี 2555

+---+------------------------------+-----------------+------------------+
|   | คณะกรรมการ                   |                 | เบี้ยประชุม (บาท)   |
|   |                              |                 |                  |
|   |                              |                 | และ              |
|   |                              |                 | ค่าตอบแทนอื่นๆ(บาท) |
+---+------------------------------+-----------------+------------------+
| 1 | นายศราวุธ จินต์วุฒิ               | ประธานกรรมการ   | 360,000          |
|   |                              |                 |                  |
|   |                              | ประ             |                  |
|   |                              | ธานกรรมการบริหาร |                  |
+---+------------------------------+-----------------+------------------+
| 2 | ดร. อรัญ ธรรมโน               | กรรมการอิสระ     | 135,000          |
| * |                              |                 |                  |
+---+------------------------------+-----------------+------------------+
| 3 | นายกมล จันทิมา                 | กรรมการอิสระ     | 580,000          |
| * |                              |                 |                  |
+---+------------------------------+-----------------+------------------+
| 4 | รศ. ดร.วิสุทธิ์ ฐิติรุ่งเรือง         | กรรมการอิสระ     | 210,000          |
+---+------------------------------+-----------------+------------------+
| 5 | นายวิทยา จักรเพ็ชร              | กรรมการผู้จัดการ   | 260,000          |
+---+------------------------------+-----------------+------------------+
| 6 | นายสง่า วนาสินชัย               | กรรมการบริหาร    | 220,000          |
+---+------------------------------+-----------------+------------------+
| 7 | นางสุนิสา ปฐมพฤกษ์              | กรรมการบ        | 220,000          |
| * |                              | ริษัทกรรมการบริหาร |                  |
+---+------------------------------+-----------------+------------------+
| 8 | นางทิพย์วรรณ จักรเพ็ชร           | กรรมการบริษัท     | 240,000          |
|   |                              |                 |                  |
|   |                              | กรรมการบริหาร    |                  |
+---+------------------------------+-----------------+------------------+
| 9 | นายประทีป บุปผาอินทร์            | กรรมการอิสระ     | 100,000          |
| * |                              |                 |                  |
+---+------------------------------+-----------------+------------------+
|   | รวม                          |                 | 2,325,000        |
+---+------------------------------+-----------------+------------------+

หมายเหตุ :

1)  ค่าตอบแทนกรรมการรายที่ 3 และรายที่ 7
    ได้รวมค่าพาหนะเดินทางในการมาปฏิบัติหน้าที่ที่สำนักงานหรือโรงงานตามมติที่คณะกรรมการฯ
    มอบหมาย

2)  กรรมการรายที่ 2 ลาออกมีผลตั้งแต่ 14 พ.ค 2555

3)  กรรมการรายที่ 7 ลาออกมีผลตั้งแต่ 2 พ.ค 2555

4)  กรรมการรายที่ 9 แต่ตั้งวันที่ 2 กรกฏาคม 2555

ค่าตอบแทนรวมของผู้บริหาร ปี 2555

ค่าตอบแทนที่เป็นตัวเงินของผู้บริหาร จำนวน 11 ราย  จำนวนเงินรวม 8.35ล้านบาท
ซึ่งประกอบด้วยเงินเดือน โบนัส และกองทุนสํารองเลี้ยงชีพและผลตอบแทนอื่นๆ
ของผู้บริหารของบริษัทฯ รวมประธานกรรมการบริษัท กรรมการผู้จัดการ รองกรรมการผู้จัดการ
และ ผู้จัดการฝ่าย

บุคลากร

ณ วันที่ 31ธันวาคม 2555 บริษัทมีพนักงานรวม 193 คน จำแนกเป็นผู้บริหาร 14 คน
และพนักงานระดับอื่นๆ ดังนี้

+----------------------------------------------+----------+-----------+
|   ฝ่าย                                        | 2555     | 2554      |
+----------------------------------------------+----------+-----------+
| ฝ่ายบัญชีการเงิน                                 | 6        | 6         |
+----------------------------------------------+----------+-----------+
| ฝ่ายทรัพยากรมนุษย์                               | 11       | 11        |
+----------------------------------------------+----------+-----------+
| ฝ่ายจัดซื้อ                                      | 2        | 2         |
+----------------------------------------------+----------+-----------+
| สำนักบริหาร                                    | 3        | 3         |
+----------------------------------------------+----------+-----------+
| การตลาด                                      | 14       | 12        |
+----------------------------------------------+----------+-----------+
| ฝ่ายคุวบคุมคุณภาพ                                | 27       | 29        |
+----------------------------------------------+----------+-----------+
| ฝ่ายวางแผนและควบคุมการผลิต                      | 8        | 8         |
+----------------------------------------------+----------+-----------+
| ฝ่ายวิจัยและพัฒนา                                | 12       | 13        |
+----------------------------------------------+----------+-----------+
| ฝ่าย Assembly                                 | 88       | 88        |
+----------------------------------------------+----------+-----------+
| ฝ่าย Wafer Fab                                | 21       | 21        |
+----------------------------------------------+----------+-----------+
| Total                                        | 192      | 193       |
+----------------------------------------------+----------+-----------+

จริยธรรมทางธุรกิจ

คู่มือจริยธรรมทางธุรกิจของบริษัท (เริ่มใช้ตั้งแต่ วันที่ 9 พฤศจิกายน 2548 และทบทวนใหม่ ในปี
2554)

บริษัท อุตสาหกรรม อีเล็คโทรนิคส์ จำกัด (มหาชน)
มีจุดมุ่งหมายที่จะเป็นผู้นำอย่างยั่งยืนในอุตสาหกรรมการผลิตอุปกรณ์สารกึ่งตัวนำประเภทไดโอด
เพื่อสามารถตอบสนองความต้องการของผู้ใช้ที่มีการเปลี่ยนแปลงตามเทคโนโลยีอยู่ตลอดเวลา
โดยบริษัทจะยึดมั่นที่จะผลิตสินค้าที่มีคุณภาพ เพื่อความต้องการสูงสุดของลูกค้า
เพื่อให้การบริหารงานบรรลุตามจุดมุ่งหมายดังกล่าว บริษัทจะดำเนินธุรกิจโดยยึดถือความมีจริยธรรม
ซึ่งรวมถึงความยุติธรรมและคุณธรรมเป็นหลัก
โดยบริษัทได้กำหนดแนวทางในการดำเนินธุรกิจเพื่อให้พนักงานทุกคนยึดถือเป็นแนวทางปฏิบัติดังต่อไปนี้

1.  ดำเนินธุรกิจตามหลัก “ บรรษัทภิบาล ”

2.  สร้างความสัมพันธ์อันดีกับคู่ค้า ทั้งผู้ขาย (SUPPLIERS) และ ลูกค้า (CUSTOMERS)
    ด้านการค้าบนรากฐานแห่งผลประโยชน์ทางธุรกิจร่วมกันอย่างเป็นธรรม

3.  สร้างความพึงพอใจให้กับลูกค้า ด้านคุณภาพผลิตภัณฑ์ ราคา การส่งมอบและบริการ

4.  ดำเนินการปรับปรุงพัฒนาระบบบริหารธุรกิจขององค์กรอย่างต่อเนื่อง

5.  เพิ่มศักยภาพในการตอบสนองความต้องการของตลาดในทุกด้าน เช่น เทคโนโลยีอันทันสมัย
    ความหลากหลายของผลิตภัณฑ์ กำลังการผลิตที่มีประสิทธิภาพ และคุณภาพของสินค้าที่เชื่อถือได้

การรักษาจรรยาบรรณ

พนักงาน

- จะต้องปฏิบัติตามจรรยาบรรณด้วยความเข้าใจ

- ยอมรับและศรัทธาระมัดระวังและหลีกเลี่ยงมิให้มีการประพฤติผิดจรรยาบรรณ

- ในกรณีที่พนักงานมีข้อสงสัยสามารถสอบถามผู้บังคับบัญชาและ/หรือฝ่ายทรัพยากรมนุษย์

- การฝ่าฝืนหรือไม่ปฏิบัติตามจรรยาบรรณ และกฎระเบียบของบริษัทจะถูกพิจารณาโทษทางวินัย

-
ในกรณีที่พนักงานรู้เห็นการกระทำของผู้อื่นที่มั่นใจว่าผิดจรรยาบรรณให้รายงานผู้บริหารหรือคณะกรรมการบริษัท

ผู้บริหารทุกระดับ

- จะต้องส่งเสริมให้มีการปฏิบัติตามจรรยาบรรณและปฏิบัติตนเป็นแบบอย่างที่ดี

- ถ่ายทอดนโยบายวิธีปฏิบัติรวมถึงรับฟังความเห็นอย่างเปิดกว้างเกี่ยวกับการปฏิบัติตามจรรยาบรรณ

- ฝึกอบรมพนักงานให้มีความรับผิดชอบและจัดให้มีระบบการจัดการที่สอดคล้องกับข้อกำหนด

ทางกฎหมาย และกฎระเบียบของบริษัท

- กำกับดูแลให้การปฏิบัติงานของหน่วยงานเป็นไปตามกฎระเบียบที่เกี่ยวข้อง

ฝ่ายทรัพยากรมนุษย์

-
มีหน้าที่รับผิดชอบชี้แจงให้พนักงานทราบถึงหน้าที่ในการปฏิบัติตามจรรยาบรรณและเป็นผู้มอบคู่มือจริยธรรมทางธุรกิจของบริษัทให้แก่พนักงานที่เข้าใหม่

ฝ่ายตรวจสอบภายใน

- มีหน้าที่สอบทานข้อมูลเบื้องต้น และในกรณีที่มีเหตุเชื่อถือได้ว่าจะเกิดการฝ่าฝืนกฎระเบียบและ
จรรยาบรรณจะต้องรายงานให้คณะกรรมการตรวจสอบและคณะกรรมการบริษัทพิจารณา

การปฏิบัติตามกฎหมายและการรักษากฎระเบียบของบริษัท

กฎหมายและกฎระเบียบของบริษัท

1.  พนักงานจะต้องปฏิบัติตามกฎหมายและกฎระเบียบของบริษัทอย่างถูกต้องและครบถ้วน

2.  การฝ่าฝืนกฎหมาย มติผู้ถือหุ้น มติคณะกรรมการ ข้อบังคับ ระเบียบ หรือคำสั่งของบริษัท
    โดยอ้างว่าเป็นการกระทำเพื่อเพิ่มผลกำไรให้แก่บริษัทหรือเหตุผลอื่นใด
    มิใช่เหตุผลที่จะพึงรับฟัง

3.  พนักงานจะต้องปฏิบัติหน้าที่ของตนด้วยความซื่อสัตย์สุจริตโดยคำนึงถึงประโยชน์อันชอบธรรมของบริษัท

กฎหมายเกี่ยวกับหลักทรัพย์ และการเปิดเผยข้อมูลภายใน

  1. ผู้ที่ปฏิบัติหน้าที่เกี่ยวข้องกับตลาดหลักทรัพย์ฯ
  จะต้องปฏิบัติตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ และกฎหมายที่เกี่ยวข้องโดยเคร่งครัด

  2.
  การที่พนักงานใช้ข้อมูลภายในที่ยังไม่เปิดเผยต่อสาธารณชนเพื่อประโยชน์ในการซื้อขายหลักทรัพย์
  ถือว่าเป็นการกระทำที่ผิดจรรยาบรรณของบริษัท
  การเปิดเผยข้อมูลที่มีผลกระทบต่อธุรกิจและราคาหุ้นจะต้องได้รับความเห็นชอบจากกรรมการผู้จัดการ
  โดยกรรมการผู้จัดการเป็นผู้ดำเนินการหรือมอบหมายให้ผู้หนึ่งผู้ใดเป็นผู้รับผิดชอบต่อการเปิดเผยข้อมูลดังกล่าว

  3. หน่วยงานที่เป็นผู้ให้ข้อมูลแก่สาธารณชนและนักลงทุนได้แก่กรรมการผู้จัดการและ/หรือ
  หน่วยงานที่เป็นเจ้าของข้อมูลมีหน้าที่สนับสนุนข้อมูล

ความขัดแย้งทางผลประโยชน์

บริษัทมีนโยบายที่จะให้กรรมการและพนักงานไม่ใช้โอกาสจากการเป็นกรรมการพนักงานของบริษัทแสวงหาผลประโยชน์ส่วนตน
จึงได้กำหนดข้อปฏิบัติสำหรับกรรมการและพนักงานของบริษัท ไว้ดังต่อไปนี้

1.  หลีกเลี่ยงการทำรายการที่เกี่ยวโยงกับตนเอง
    ที่อาจก่อให้เกิดความขัดแย้งทางผลประโยชน์กับบริษัท

2.  ในกรณีที่รายการเช่นนั้นจำเป็นเพื่อประโยชน์ของบริษัท
    ให้กระทำรายการนั้นเสมือนการทำรายการกับบุคคลภายนอก
    ทั้งนี้กรรมการหรือพนักงานที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ

3.  ไม่มีการใช้โอกาสหรือข้อมูลที่ได้จากการเป็นกรรมการหรือพนักงานในการแสวงหาผลประโยชน์ส่วนตน
    และในเรื่องการทำธุรกิจที่แข่งขันกับบริษัท หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ต่อการซื้อขายหุ้นของบริษัทหรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัท

ความรับผิดชอบต่อผู้ถือหุ้น

บริษัท มีนโยบายที่จะดำเนินธุรกิจด้วยความโปร่งใส ซื่อสัตย์สุจริต ถูกต้องและมีจริยธรรม
และจะใช้ความพยายามอย่างที่สุดที่จะพัฒนากิจการให้เจริญเติบโตและสร้างผลตอบแทนที่ดีให้กับผู้ถือหุ้นอย่างต่อเนื่องและยั่งยืน
โดยบริษัทมีแนวปฏิบัติดังต่อไปนี้

  1. ปฏิบัติหน้าที่ด้วยความโปร่งใส ซื่อสัตย์สุจริต ตลอดจนตัดสินใจดำเนินการใดๆ
  ด้วยความระมัดระวังรอบคอบ
  และเป็นธรรมต่อผู้ถือหุ้นรายใหญ่และรายย่อยเพื่อประโยชน์สูงสุดของผู้ถือหุ้นโดยรวม

  2. จัดการดูแลไม่ใช้สินทรัพย์ของบริษัทให้เสื่อมค่า หรือสูญหายโดยมิชอบ

  3.
  แจ้งให้ผู้ถือหุ้นทราบทุกรายการอย่างเท่าเทียมกันถึงนโยบายในอนาคตของบริษัทมีข้อมูลสนับสนุนและมีข้อมูลอย่างเพียงพอ

  4. ดูแลไม่ให้กรรมการ ผู้บริหาร และพนักงาน
  แสวงหาผลประโยชน์ให้ตนเองและผู้ที่เกี่ยวข้องโดยให้ข้อมูลใดๆ
  ซึ่งยังไม่เปิดเผยต่อบุคคลภายนอก
  และหรือดำเนินการใดๆในลักษณะที่อาจก่อให้เกิดความขัดแย้งทางผลประโยชน์

นโยบายและการปฏิบัติต่อพนักงาน

บริษัท ตระหนักดีว่า พนักงานเป็นปัจจัยแห่งความสำเร็จของการบรรลุเป้าหมายของบริษัท
ที่มีคุณค่ายิ่ง จึงได้กำหนดนโยบายให้มีการปฏิบัติที่เป็นธรรมทั้งในด้านโอกาส ผลตอบแทน การแต่งตั้ง
โยกย้าย ตลอดจนการพัฒนาศักยภาพ โดยยึดหลักปฏิบัติดังต่อไปนี้

  1. ปฏิบัติต่อพนักงานด้วยความสุภาพ
  และให้ความเคารพต่อความเป็นปัจเจกชนและศักดิ์ศรีของมนุษย์

  2. ให้ผลตอบแทนที่เป็นธรรมต่อพนักงาน

  3.
  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ

  4. การแต่งตั้งและโยกย้าย รวมถึงการให้รางวัลและการลงโทษ กระทำด้วยความเป็นธรรม
  และ ตั้งอยู่บนความเหมาะสมของพนักงาน

  5. ให้ความสำคัญต่อการพัฒนาความรู้ ความสามารถของพนักงาน
  โดยให้โอกาสอย่างทั่วถึงและสม่ำเสมอ

  6. รับฟังข้อคิดเห็นและข้อเสนอแนะซึ่งตั้งอยู่บนพื้นฐานความรู้ทางวิชาชีพของพนักงาน

  7. ปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

  8. หลีกเลี่ยงการกระทำใดๆ
  ที่ไม่เป็นธรรมซึ่งอาจมีผลกระทบต่อความมั่นคงในหน้าที่การงานของพนักงาน
  หรือสร้างความกดดันต่อสภาพจิตใจของพนักงาน

นโยบายและการปฏิบัติต่อลูกค้า

บริษัท ตระหนักถึงความสำคัญของความพอใจของลูกค้าที่มีต่อความสำเร็จของธุรกิจของบริษัท
บริษัทได้กำหนดนโยบายและข้อปฏิบัติต่อลูกค้าไว้ดังต่อไปนี้

1.  สร้างความพึงพอใจให้กับลูกค้า ด้านคุณภาพผลิตภัณฑ์ ราคา การส่งมอบและบริการ

2.  ส่งมอบสินค้าและบริการที่มีคุณภาพ
    ตรงตามหรือสูงกว่าความคาดหมายของลูกค้าในราคาที่เป็นธรรม

3.  ให้ข้อมูลข่าวสารที่ถูกต้องและเพียงพอและทันต่อเหตุการณ์แก่ลูกค้า
    โดยไม่มีการกล่าวเกินความเป็นจริง ที่เป็นเหตุให้ลูกค้าเข้าใจผิด

4.  ติดต่อกับลูกค้าด้วยความสุภาพ มีประสิทธิภาพ และเป็นที่วางใจได้ของลูกค้า

5.  จัดให้มีระบบและกระบวนการที่ให้ลูกค้าร้องเรียนเกี่ยวกับคุณภาพ ปริมาณของสินค้า
    รวมทั้งความรวดเร็วในการตอบสนองหรือการส่งมอบ

6.  รักษาความลับของลูกค้าและไม่นำไปใช้เพื่อประโยชน์ของตนเองหรือผู้ที่เกี่ยวข้องโดยมิชอบ

นโยบายและการปฏิบัติต่อคู่ค้า

บริษัท มีนโยบายที่จะปฏิบัติต่อคู่ค้าอย่างเสมอภาคและเป็นธรรมโดยคำนึงถึงประโยชน์สูงสุดต่อบริษัท
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
โดยบริษัทมีแนวปฏิบัติดังต่อไปนี้

- ไม่เรียกหรือไม่รับ หรือจ่ายผลประโยชน์ใดๆ ที่ไม่สุจริตในการค้ากับคู่ค้า

- กรณีที่มีข้อมูลว่ามีการเรียก หรือการรับ หรือการจ่ายผลประโยชน์ใดๆ ที่ไม่สุจริตเกิดขึ้น
ต้องเปิดเผยรายละเอียดต่อคู่ค้า และร่วมกันแก้ไขปัญหาโดยยุติธรรมและรวดเร็ว

- ปฏิบัติตามเงื่อนไขต่างๆ ที่ตกลงไว้อย่างเคร่งครัด หรือกรณีที่ไม่สามารถปฏิบัติตามเงื่อนไข
ข้อใดได้ ต้องรีบแจ้งล่วงหน้า เพื่อร่วมกันพิจารณาหาแนวทางแก้ไข

นโยบายและการปฏิบัติต่อคู่แข่งทางการค้า

บริษัท มีนโยบายที่จะปฏิบัติต่อคู่แข่งทางการค้าให้สอดคล้องกับหลักสากล
ภายใต้กรอบแห่งกฎหมายเกี่ยวกับหลักปฏิบัติการแข่งขันทางการค้า
ไม่ละเมิดความลับหรือล่วงรู้ความลับทางการค้าของคู่แข่งทางการค้าด้วยวิธีฉ้อฉล
โดยมีแนวทางปฏิบัติดังนี้

  1. ประพฤติปฏิบัติภายใต้กรอบกติกาของการแข่งขันที่ดี

  2. ไม่แสวงหาข้อมูลที่เป็นความลับของคู่แข่งทางการค้าด้วยวิธีที่ไม่สุจริตหรือไม่เหมาะสม

  3. ไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

นโยบายทางด้านสิ่งแวดล้อม

1.  ปฏิบัติให้สอดคล้องตามกฎหมาย และมาตรฐานทางสิ่งแวดล้อมอย่างเคร่งครัด

2.  ส่งเสริมและพัฒนาการออกแบบการผลิตให้มีการใช้วัตถุดิบที่ไม่มีส่วนผสมของวัตถุอันตรายหรือสารต้องห้าม

ตามกฎหมายการค้าสากล หรือมาตรฐานผลิตภัณฑ์สากล

3.  ประหยัดการใช้ทรัพยากรธรรมชาติ เช่น การใช้น้ำ ไฟฟ้า
    และลดการเกิดของเสียในขั้นตอนการผลิต

4.  ส่งเสริมและพัฒนาบุคลากรของบริษัท
    ให้มีความรู้และตระหนักในคุณค่าด้านสิ่งแวดล้อมอย่างต่อเนื่องและ

สม่ำเสมอ

นโยบายการต่อต้านทุจริต คอร์รับชั่น

1.  ไม่เสนอให้ค่าตอบแทน จ่ายสินบน เรียกร้อง ตกลงหรือรับสินบนจากบุคคลอื่น หรือหน่วยงานอื่น
    ในทุกรูปแบบ ไม่ว่าจะเป็นการดำเนินการโดยทางตรงหรือทางอ้อม
    เพื่อให้มีการตอบแทนการปฏิบัติที่เอื้อประโยชน์ต่อกัน
    หรือหวังผลประโยชน์เกี่ยวกับงานของบริษัท

2.  ไม่ทำธุรกรรมโดยไม่ชอบธรรม ซึ่งเกี่ยวข้องกับเจ้าหน้าที่ภาครัฐ บุคคลอื่น หรือหน่วยงานอื่น
    โดยทางตรงหรือทางอ้อม

3.  ไม่บริจาคเงิน หรือจ่ายเงินเพื่ออำนวยความสะดวก หรือให้เงินสนับสนุนใดๆ
    แก่บุคคลอื่นหรือหน่วยงานอื่น เพื่อเป็นช่องทางในการจ่ายสินบน

4.  ไม่สนับสนุนเงินหรือประโยชน์อื่นใด ไม่ว่าทางตรงหรือทางอ้อมให้แก่พรรคการเมือง
    กลุ่มทางการเมือง หรือบุคคลใดที่เกี่ยวพันกับการเมือง
    เพื่อให้ได้รับประโยชน์ในการดำเนินธุรกิจของบริษัท หรือเพื่อประโยชน์ของตนเองและพวกพ้อง

การพัฒนาอย่างยั่งยืนของบริษัท

[]

บริษัท มีนโยบายการดำเนินธุรกิจที่ยึดหลักการพัฒนาอย่างยั่งยืนมาตั้งแต่เริ่มก่อตั้งบริษัทฯ ในปี 2527
โดยบริษัท ได้มุ่งมั่นพัฒนาในการผลิต Diodes มาอย่างต่อเนื่องเพื่อตอบสนองต่อทุกอุตสาหกรรม
ด้วยคุณภาพ ความหลากหลายของผลิตภัณฑ์และนวัตกรรมในการออกแบบและกระบวนการผลิต บริษัท
ได้รับการรับรองเครื่องหมายรับประกันคุณภาพมาตรฐานสากล ISO 9001
ซึ่งให้การรับรองระบบคุณภาพตั้งแต่การวิจัย ออกแบบ ผลิต รวมทั้งมาตรฐานสากล ISO 14001
และ ISO/TS 16949 บริษัท ได้พัฒนานวัตกรรมในการนำ Glass Passivated Processed
Dice (GPP Dice) มาใช้เป็นวัตถุดิบในการประกอบเป็น Diodes

การใช้ GPP Dice เป็นวัตถุดิบ เป็นการลดผลกระทบต่อสิ่งแวดล้อม เพราะGPP Dice
จะมีผลทำให้เกิดเปลี่ยนแปลงกระแสไฟฟ้าน้อยลง อีกทั้งยังช่วยให้ผู้ใช้สินค้าปลายทาง
ประหยัดพลังงานเนื่องจาก GPP Dice มีผลทำให้กระแสไฟรั่วน้อย ดังนั้นจะเห็นว่า GPP Dice
จะช่วยลดผลกระทบด้านภาวะโลกร้อน ลดมลภาวะ รวมทั้งยังเป็นใช้ทรัพยากรอย่างคุ้มค่า